Mnogo žalbi na nove\npropise o prodaji firmi\nBEOGRAD - Skupštinsku raspravu o tri ekonomska zakona, o privatizaciji, Akcijskom fondu i hartijama od vrednosti, obeležile su kritike poslanika Srpske radikalne stranke, koji smatraju da predložene novine neće sprečiti da se "i dalje sprovodi burazerska privatizacija". Oni smatraju da je privatizacija neminovan i ekonomski opravdan potez, ali da na sve moguće načine država treba da sprečiti da se on odvija uz mnogobrojne korupcije i nepravilnosti.\nSavet: Ne glasajte\nSavet za borbu protiv korupcije saopštio je juče da predložene promene zakona o privatizaciji i Akcijskom fondu predstavljaju legalizaciju korupcije u privatizaciji. Kako se navodi u saopštenju, Savet smatra da je Vlada Srbije, stavljanjem na dnevni red tekućeg skupštinskog zasedanja predloga zakona o izmenama zakona o privatizaciji i Akcijskom fondu, "manifestovala svoju nespremnost za suštinsku borbu protiv korupcije". Savet je pozvao poslanike svih političkih partija da svoje "deklarativno zalaganje za borbu protiv korupcije manifestuju ne glasajući za predložene izmene".\nAleksandar Vučić je istakao da se među novinama u Zakonu o privatizaciji ne bi smele naći krivične odredbe, pošto se njima samo "zatrpava" i ruši pravni sistem, odnosno postojeći Krivični zakon. Radikali neće podržati izmene zakona ukoliko se ne usvoje njihovi amandmani, među kojima je i zahtev da se neke kaznene odredbe retroaktivno odnose na poslodavce koji nisu ispunili ugovore.\nKada je reč o DSS-u i G17, oni podržavaju predložene izmene, ali poslanici DSS-a kažu i da privatizacija teško da može da bude pravedna ako se paralelno sa njom ne sprovodi i obeštećenje bivših vlasnika preduzeća koja se prodaju.\nSuzana Grubišić iz G17 plus ističe da je Agenciji za privatizaciju u toku prošle godine stiglo više od 5.000 žalbi i dopisa te da su predložene izmene Zakona "suštinske i obimne", ali da su promene "u okviru postojećeg modela privatizacije". Ona je objasnila da se uvode mnoge novine, kao što su odredbe o tome kako se može raskinuti ugovor o kupovini preduzeća, uvode se instituti "ustupanje ugovora", ili "zastupnik kapitala", određuje postupak nadoknade štete...


MUK I TUGA U školi neutešni zbog POGIBIJE ČETIRI RADNICE, otvorena KNJIGA ŽALOSTI (FOTO)\nU sarajevskoj Osnovnoj školi Kovačići jutros je otvorena Knjiga žalosti povodom nedavne pogibije četiri radnice ove obrazovne ustanove.\nU Knjigu se upisuju brojne kolege i kolegice, prijatelji i poznanici, kao i deca koja pohađaju nastavu u ovoj sarajevskoj osnovnoj školi.\nPored otvorene knjige žalosti, danas će u Međunarodnom centru za decu i omladinu Novo Sarajevo biti održana i komemoracija nastradalim radnicama iz OŠ Kovačići. Takođe, danas će u rodnoj Bosanskoj Krupi biti obavljeni ukop i sahrana za stradalu Merimu Balkić.\nPodsećamo, žene su poginule kada su automobilom sletele u kanjon Miljacke u Bulozima nedaleko od Sarajeva. Njihova tela su izvučena u petak poslepodne, a tačan uzrok nesreće se još uvek utvrđuje.


Davenport: Pregovori sa Briselom tokom 2015.\nŠef Delegacije EU u Srbiji Majkl Devenport\nŠef Delegacije EU u Srbiji Majkl Devenport izjavio je danas da se nada da će pregovori sa Briselom o prvim poglavljima 23 i 24 početi u toku ove godine.\nMinistarka bez portfelja zadužena za evropske integracije Jadranka Joksimović smatra da bi bio uspeh da pregovori počnu u prvoj polovini 2015.\nPregovarački tim Srbije uradio je dobar posao i pokazao posvećenost, a sada je odluka na članicama Evropske unije da procene spremnost Srbije da ispuni standarde i kriterijume na osnovu izveštaja o skriningu, izjavio je danas šef Delegacije EU u Srbiji Majkl Devenport.\nTokom posete prvom Sajmu evropskih projekata, on je ocenio da je u žiži interesovanja priprema akcionih planova za otvaranja prva dva poglavlja – 23 i 24, jer su to prve teme sa kojima svaka zemlja mora da se suočava, objasnio je Davenport.\n"Evropska komisija i Srbija će 25. marta završiti proces skrininga svih 35 poglavlja pristupnih pregovora. Nadamo se da će prvo poglavlje biti otvoreno tokom ove godine", rekao je Davenport.\nMinistarka bez portfelja zadužena za evropske integracije Jadranka Joksimović je rekla da je sada važno da se formira uži pregovarački tim od stručnih, kompetentnih ljudi, koji će biti u stanju da sektorski pokriju nekoliko poglavlja i da budu aktivno uključeni u sam proces pregovora.\n"Mi smo radili sve što je bilo do nas. Promenjen je pristup, insistira se na otvaranju političkih poglavlja. To naravno nosi i neke dodatne kriterijume, i u tom smislu smo prolongirali proces. Ali ja verujem, da uz dobre akcione planove za poglavlja 23 i 24, nastavak dijaloga Beograda i Prištine – bio bi uspeh kada bi do kraja prve polovine godine otvorili neko poglavlje. To bi smatrala uspehom", rekla je Joksimović.\nGovoreći o medijskoj situaciji u Srbiji, šef Delegacije EU je istakao da je sada prioritet da se prati primena svih zakona u oblasti medija i Delegacija EU je spremna da stručno i finansijski podržava njihovu primenu, dodao je Devenport. On je rekao da je i Medijska strategija od pre nekoliko godina ukazala na bitne nedostatke u medijima, zbog čega se sada ide ka konsenzusu šta treba da se uradi, zaključio je Devenport.


Jagodina u Rumuniji, Vojvodina u Slovackoj\nRadio Šumadinac > Forum > OPŠTI FORUMI > Sport > Fudbal > Jagodina u Rumuniji, Vojvodina u Slovackoj\n24.06.2014 09:07 #1\n4 Sata 7 Minuta 52 Sekunde\nJagodina u Rumuniji, Vojvodina u Slovačkoj\nNION - Fudbaleri Jagodine u drugom kolu kvalifikacija za Ligu Evrope igrahe protiv rumunskog Kluža, a protivnik novosadske Vojvodine biće slovački Trencin, odlučeno je danas žrebom u sedištu Evropske fudbalske unije (UEFA) u Nionu.\nEkipa Jagodine trebalo bi da bude gost u prvom meču, što je slučaj i sa novosadskom Vojvodinom.\nFudbaleri Čukaričkog će, ako prođu Santa Huliju iz Andore u prvoj rundi kvalifikacija, u drugom kolu igrati sa austrijskim Gredigom. Čukarički bi u tom dvomeču prvo trebalo da dočeka Austrijance.\nPrvi mečevi drugog kola kvalifikacija za LE igraju se 17. jula, a revanš utakmice su sedam dana kasnije.\nDodić: Vreme je za iskorak u Evropi\nTrener Jagodine Mladen Dodić rekao je danas da je rival u drugom kvalifikacija za Ligu Evrope, rumunski Kluž, dobar tim koji dolazi iz kvalitetne lige, ali da je vreme da njegova ekipa napravi iskorak u Evropi.\n"Mogao je da padne i lakši i teži protivnik, na te stvari ne možemo da utičemo, imamo iskustvo iz prošlogodisnjeg takmičenja kada smo dobili najtežeg protivnika. Protivnika cenim jer je iz jake lige i ima odlučno iskustvo u Evropi, ali kažem, mi smo, poslednjih godina pokazali kontinuitet dobrih igara, dobrih rezultata, sada nam je vreme da i u Evropi napravimo pomak", rekao je Dodić na konferenciji za novinare.\nOn je naveo da su šanse za prolaz dalje jednake i da je optimista.\n"Poštujemo svakog protivnika i ovog, imamo vremena da prikupimo sve informacije i na ovim pripremama u Sloveniji pokušaćemo da odigramo prijateljsku utakmicu sa nekim klubom iz Rumunije", naveo je Dodić.\nPrvotimac Jagodine Milan Đurić istakao da je ekipa Kluža poznata, ali da nisu očekivali da je dobiju za rivala.\nPredsednik Jagodine Goran Milanović izjavio je da će u mečevima sa Klužom ekipa imati priliku da se raduje i pređe u treći krug takmičenja.\n"Mogli smo da dobijemo i mnogo lakšeg protivnika, misliim da su nam šanse ovog puta izjednačene. Jagodina je u odnosu na prošlu godinu porasla i mislim da ćemo, sa iskustvom, koje smo stekli, imati prilike da se rađuemo i pređemo u treći krug", rekao je Milanović posle žreba.\nJagodina i Vojvodina u finalu Kupa Srbije\nZadnji Post: 10.04.2014, 05:42\nRadnicki ubedljiv u Rumuniji\nZadnji Post: 16.03.2014, 08:40\nAntena Group kupila KISS TV u Rumuniji\nZadnji Post: 05.01.2014, 15:01\nCNBC bice pokrenut u Slovackoj\nZadnji Post: 25.09.2013, 18:04\nBy Vesna in forum Gradovi\nZadnji Post: 29.07.2012, 14:14


Nada u bolje sjutra - Sindikat medija Crne Gore\nPredstavnici SMCG u posjeti RTV Pljevlja\nRadio-televizija Pljevlja, koja je u procesu obnove nakon požara u maju, trebalo bi da ponovo počne da emituje program do kraja godine, saopšteno je tokom posjete predstavnika Sindikata medija Crne Gore zaposlenima u ovoj medijskoj kući.\nNakon požara koji je krajem maja progutao dotadašnje prostorije RTV Pjevlja, opština je obezbijedila nove prostorije za rad tog lokalnog javnog emitera u koje su preseljeni zaposleni. U toku su građevinski radovi koje finansira opština, koja je obećala i nabavku nove opreme a dio nje već su obezbijedile druge televizije i pojedinci proteklih mjeseci. Predstavnici SMCG izrazili su zadovoljstvo obnovom televizije i poželjeli njeno brzo puštanje u etar.\nZaposleni u RTV Pljevlja kazali su da i pored teške situacije, redovno rade i primaju plate, a trenutno su u zaostatku 2 zarade, iz prethodnih godina. Problem, međutim, predstavlja veliki dug za doprinose koji je premašio 600 hiljada eura jer se oni nisu uplaćivali punih 9 godina zbog čega apeluju na opštinu da hitno nešto uradi jer strahuju od blokade Poreske uprave i mogućeg stečaja.\nVeliki izazov, po njihovim riječima, može biti i nedovoljan iznos koji je opština opredijelila za funkcionisanje RTV Pljevlja po trogodišnjem Ugovoru o finansiranju programskih sadržaja. Strahuju da bi se naredne godine mogao ponoviti scenario da im ne bude isplaćeno nekoliko plata jer tvrde da jednostavno nema dovoljno novca. Zato je dogovoreno, da se u koordinaciji sa SMCG, zajednički djeluje i zatraži sastanak sa predsjednikom opštine Pljevlja Mirkom Đačićem.\nZaposleni su ponovili stav, koji SMCG često ističe, da finansiranje lokalnih javnih emitera u Crnoj Gori nije dobro regulisano. Predstavnici SMCG su najavili da bi početkom naredne godine na programu rada Vlade trebalo da se nađu izmjene Zakona o elektronskim medijima tokom, kojih ćemo se zajednički boriti da se obezbijedi stabilno finansiranje ovih medija.\nZaposleni u RTV Pljevlja najavili su i pokretanje pregovora s opštinom o usvajanju Kolektivnog ugovora a SMCG će im pružiti stručnu i svaku drugu pomoć.\nUporedo s procesom obnove RTV Pljevlja, pušten je u rad i portal te medijske kuće u kome trenutno radi 6 ljudi, od čega 5 novinara. Glavni problemi za sada su tehničke prirode, jer sajt još nije u potpunosti pokrenut.\nPosjeta je organizovana u okviru projekta „Union to Union“, koji Sindikat medija već četvrtu godinu sprovodi u saradnji sa Međunarodnom federacijom novinara (IFJ) a koji je ove godine posvećen digitalnim medijima i u okviru kog će SMCG uraditi i prvo istraživanje o uslovima rada u digitalnim medijima – portalima u Crnoj Gori.\nNova M da dokaže da je Ćulafić nesavjesno obavljao posao\nProblem stara dugovanja


May i Juncker danas razgovaraju o Brexitu - informativa.ba\nBiznis EU May i Juncker danas razgovaraju o Brexitu\nMay i Juncker danas razgovaraju o Brexitu\nBritanska premijerka Theresa May danas će otputovati u Brisel kako bi "dobila informaciju iz prve ruke o posljednjim dešavanjima oko Brexita" od čelnika Evropske komisije Jean-Claudea Junckera, saopćio je portparol Komisije.\n- Evropska unija ne može ponovo otvarati sporazum o povlačenju. Mi ne možemo prihvatiti vremenski limit za pitanja granice niti jednostrane klauzule britanskog odlaska - izjavio je portparol Margaritis Schinas na redovnom brifingu za novinare.\nBritanski ministar za Brexit Stephen Barclay nakon toga će se vratiti u Brisel sredinom sedmice radi novih razgovora sa šefom pregovaračkog tima EU Michelom Barnierom, prenosi agencija Reuters.\nOznake: #Theresa May #Velika Britanija #Brexit #Jean-Claude Juncker #EU #Brisel


OSM Televizija - Njemačka nudi Srbiji Zajednicu srpskih opština za ulazak Kosova u UN\nNjemačka nudi Srbiji Zajednicu srpskih opština za ulazak Kosova u UN\nNjemačka najavljuje da će na sebe preuzeti obavezu da primora Prištinu da formira Zajednicu srpskih opština ukoliko Srbija “prećuti“ prijedlog da Kosovo dobije status države posmatrača u UN.\nOvo nije prvi put da se ovakav prijedlog čuje iz država koje su stvarale nezavisno Kosovo, ali će biti prvi put ako to NNjmačka i zvanično iznese Srbiji kao prijedlog koji bi, kako mediji u Srbiji spekulišu, trebalo u Beogradu sutra da donese njemački šef diplomatije Hajko Mas, i to dan uoči najavljenog nastavka pregovora Beograda i Prištine, u Briselu.\nPlan koji su Nijemci pripremili navodno je po ugledu na model po kome je Palestina 2012. godine dobila status države posmatrača u Ujedinjenim nacijama, a na punopravno članstvo Palestina će čekati dok ne bude postignut mirovni sporazum sa Izraelom.\nPavle Јevremović, bivši ambasador Srbije u Ujedinjenim nacijama, kaže da donošenje odluke o davanju ovakvog statusa za jednu državu ne zavisi od Savjeta bezbjednosti, niti, u ovom slučaju, od volje Srbije, već od dvije trećine članica u Generalnoj skupštini UN.\n“Ovakav prijedlog za Kosovo i dosad je mogao da bude podnesen kao inicijativa od strane bilo koje države, ali je očigledno da su se čekali sigurni glasovi. Nisam siguran da će baš Njemačka biti ta koja će podnijeti ovu inicijativu Generalnoj skupštini UN, jer bi neuspjeh bio veliki diplomatski udarac za tu državu. S druge strane, procedura je takva da Generalna skupština prvo mora da donese Rezoluciju na osnovu inicijative, pa tek onda da se pristupi glasanju“, objašnjava Јevremović.\nJoš iz iste kategorije: « Brisel: Nema napretka u pregovorima Beograda i Prištine Dačić demantovao da Njemačka dolazi sa rješenjem za Kosovo »


Prijem za šampionke BK „Obilić“ | zvono.media\nPrijem za šampionke BK „Obilić“\nGradonačelnik Zvornika Zoran Stevanović primio je Draganu Jovanović i Anastasiju Bošković koje su osvojile bronzane medalje na nedavno održanom Evropskom juniorskom prvenstvu, kao i aktuelnu vicešampionku Evrope Saru Ćirković, te trenera Bokserskog kluba „Obilić“ Mirka Ždrala.\nČestitajući im gradonačelnik je istakao da su ovo sjajni sportski rezultati koji su stigli kao plod jednog ozbiljnog i posvećenog rada u bokserskom klubu i jednog neviđenog entuzijazma njihovog trenera i njihovih roditelja.\n„Grad je imao obavezu da stane iza ovakve djece i ovakvih klubova gdje se sve čini da se, prije svega naši mladi sportisti i sportistkinje, formiraju kao zdravi i dobri ljudi, a onda rezultat, nakon tako postavljenih principa rada i takmičenja, dođe sam po sebi. Još jednom velike čestitke i u ime svih građana ovim divnim djevojčicama, njihovom klubu i treneru koji je dobio još jedno posebno priznanje gdje je selektor reprezentacije Srbije. Grad će uvijek stajati iza ovakvih sportskih kolektiva i pružati im podršku u formiranju nekih novih, mladih, velikih i uspjepšnih ljudi u našem gradu.“\nĆirković, Jovanović i Bošković treniraju u zvorničkom Obiliću a uspjehe su postigle nastupajući za reprezentaciju Srbije.\nŽdralo je rekao da je ovo treća evropska medalja za ovaj klub, jer je Sara aktuelni vicešampion.\nPrema njegovim riječima to je i za Srbiju i Republiku Srpsku veliki uspjeh, a da ne govorimo za „Obilić“ i grad koji do sada nije imao ovakav rezultat.\n„Na Prvenstvu održanom u Gruziji Srbiju su predstavljale tri takmičarke, od kojih su dvije iz našeg kluba i ovo je veliki uspjeh. U Srbiji i u BiH niko nema tri evropske medalje u svom klubu u ovom trenutku. Mi sada pravimo istoriju našeg kluba i jako mi je drago zbog toga.“\nOn je gradonačelniku uručio Zahvalnicu, poručivši da je današnji prijem plod rada i dobre saradnje kluba i Gradske uprave, te da očekuje da tako bude i ubuduće.\nPrvenstvo Evrope za juniorke održano je u Tbilisiju u Gruziji od 1. do 12. jula gdje se takmičilo 340 bokserki iz 30 zemalja.\n(Izvor: gradska uprava)\n758631429Unesite mišem ovo: 4286


Otvoren stečaj Radio Valjeva | Kolubarske\nOtvoren stečaj Radio Valjeva\nPrivredni sud u Beogradu doneo je 23. marta rešenje o otvaranju stečaja Radio Valjeva, a ispitno ročište održaće se 25. 05. 2018. godine u Privrednom sudu u Beogradu. Za stečajnog upravnika valjevske najstarije elektronske medijske kuće, koja je privatizovana 2015. godine, imenovan je Novak Stajić iz Beograda.\nSvi poverioci Radio Valjeva imaju rok od 45 dana da Privrednom sudu u Beogradu prijave svoja potraživanja, a dužnici da ispune svoje obaveze prema ovoj informativnoj kući.\nStečajni postupak Informativnog preduzeća Radio Valjevo, čije je sedište u Beogradu, pokrenulo je Ministarstvo privrede zbog prezaduženosti i trajne nesposobnosti plaćanja obaveza, navodi se u rešenju o otvaranju postupka stečaja koje je doneo stečajni sudija Privrednog suda u Beogradu Nikola Ivčevski.\nPodsećamo, Radio Valjevo je u septembru prošle godine dobilo privremenog zastupnika kapitala nakon što je, Odlukom Ministarstva privrede, raskinut ugovor o privatizaciji.\nKomisija za kontrolu izvršenja obaveza kupca Ministarstva privrede donela je 20. jula 2017. godine odluku o raskidu ugovora o privatizaciji Radio Valjeva zbog ne ispunjene ugovorne obaveze kupca u delu koji se odnosi na obaveznu investiciju od 10.400 evra u periodu od dve godine. Kupac Radio Valjeva je bio dužan da u prvoj godini investira 6.600, a u drugoj 3.800 evra.\nKako se navodi, Komisija nije prihvatila izveštaj revizora od 28. aprila, u kome piše da je kupljena oprema vredna 4.948,72 evra, zbog toga što je nakon dve kontrole utvrđeno da navedena oprema ne postoji, niti je u funkciji Radio Valjeva.\nMiodrag Ćosić, koga je država 14. septembra 2017. godine postavila za privremenog zastupnika kapitala, je tada za Kolubarske.rs izjavio da je Radio Valjevo u blokadi 1,6 miliona, a da su ukupna dugovanja preko dva miliona dinara. "Upravo zbog te nelikvidnsoti, izvesno je 99 posto da ću predložiti pokretanje stečaja", najavio je prošle godine Ćosić.\nTakođe, uvidom u poslovne knjige, Ćosić je utvrdio da Radio Valjevo nema imovinu i da se program emituje iz Beograda, a ne iz Valjeva, otuda i nadležnost Privrednog suda u Beogradu.\nOd privatizacije do stečaja za samo 20 meseci\nDoris Aćimović iz Beograda je na javnom nadmetanju održanom početkom oktobra 2015. u Agenciji za privatizaciju, dala najbolju ponudu, 17.400 evra u dinarskoj protivvrednosti i postala vlasnik Radio Valjeva. Ugovor o prodaji je potpisan 27. novembra 2015. godine, a raskinut je 21. jula 2017. godine zbog nepoštovanja ugovornih obaveza, tako da je kapital Radio Valjeva vraćen akcijskom fondu, odnosno državi.\nZa sve to vreme Radio Valjevo emituje program i to sa dve frekvencije - 95,8 MHz i na frekvenciji 103.5 MHz, koja je bila dodeljena Radio Točku. Program Radio Valjeva se emituje sa predajnika koji je, kao i antene te medijske kuće, postavljen na zgradi Grada, o čemu su Kolubarske.rs pisale.


Niška televizija » Uvid u rad gradskih institucija preko sajta (VIDEO)\nTagovi: Društvo, internet, media centar, Niš\nDanas je pušten u rad sajt www.nis20.rs, na kome će građani moći da nađu informacije o svim javnim preduzećima, ustanovama, funkcionerima, ali i na kome će moći da prijave problem, korupciju, zloupotrebu i pokrenu inicijative.\nU saradnji sa brojnim programerima organizacija „Tvrđava“ danas je pustila u rad sajt na kome će Nišlije imati uvid u sve gradske instuticije, javna preduzećia i ustanove, odluke koje je doneo grad, ali će na sajt biti postavljena imena i svih funkcionera, kaže koordinator projekta NIS 2.O Aleksandar Marinković.\nPored toga Nišlije će na raspolaganju imati i nekoliko servisa preko kojih će moci da rešavaju svoje probleme.\nOsim mogućnosti da prijave problem, građani će preko ovog sajta moći da zatraže informaciju od javnog značaja, koja će se automtski slati kancelariji poverenika za informacije od javnog značaja, ili da prijave korupciju, zloupotrebu, nepotizam i stranačko zapošljavanje anonimno, dok će administratori sve to kasnije proveravati i prijavljivati nadležnim institucijama. Na sajtu www.nis20.rs Nišlije će moći i da pokreću razne inicijative. Marinković dodaje i da će uskoro na ovoj internet platformi biti i republičke institucije poput Klinicčkog centra, Policijske i Poreske uprave.


Džeko najavio veliki okršaj u Milanu: Tim koji izgubi teško će se oporaviti - mojusk.ba\nFudbaleri Intera i Juventusa odigrat će u nedjelju veliki veliki derbi na “Đuzepe Meaci”.\nUoči utakmice na naslovnici “La Gazzete dello Sporta”, osvanuo je naš napadač Edin Džeko koji je uoči utakmice govorio o Interu, treneru Simoneu Inzaghiju.\nTrenera Inzaghija naš kapiten smatra “starijim bratom”.\n– Istina, Inzaghi mi je poput starijeg brata. Kad sam saznao da je on trener Intera, znao sam da će ekipa biti ofanzivna i da će igrati atraktivno, ali i da ću imati veći broj šansi za postizanje gola za razliku od onog što je bilo u Romi. Jose Mourinho igra mnogo zatvorenije, rekao je Džeko, te dodao kako će se ekipa koja izgubi teško oporaviti.\n– Ekipa koja izgubi “Derby d'Italia” u narednom periodu teško će se oporaviti, smatra Džeko.


NAVIJAČI NE VERUJU SVOJIM OČIMA: Stefan Jović na pragu potpisa, evo koja je njegova naredna stanica! - Evroliga, Košarka, Top News, Vesti\nNAVIJAČI NE VERUJU SVOJIM OČIMA: Stefan Jović na pragu potpisa, evo koja je njegova naredna stanica!\nHotSport 05.01.2022., 11:24\nSjajni plejmejker pred novim angažmanom.\nNavijači Crvene zvezde su se potajno nadali da bi srpski reprezentativac Stefan Jović mogao da dođe na Mali Kalemegdan, ipak, to se neće desiti pošto se sjajni plejmejker nalazi pred novim angažmanom.\nNaime, kako prenose grčki mediji, Stefan Jović je blizu prelaska u Panatinaikos. Nakon što je završio sa Himkijem, njega su mediji povezivali sa brojnim evropskim timovima, a moglo se pročitati i da postoje neke šanse da on ponovo obuče dres Crvene zvezde.\nDo toga neće doći, pošto grčki mediji pišu da bi on svakog časa trebalo da potpiše ugovor sa velikanom iz Atine, odnosno samo da završi medicinske preglede.\nΝτύνεται στα πράσινα ο Σέρβοςhttps://t.co/scHNE9q08Y\n— gazzetta.gr (@gazzetta_gr) January 4, 2022\nIskusni plejmejker je u karijeri nosio dres Sloge, Radničkog iz Kragujevca, Crvene zvezde, Bajerna iz Minhena i Himkija. Za seniorsku reprezentaciju Srbije debitovao je na Svetskom prvenstvu 2014. godine, kada je osvojio srebrnu medalju.\nCrvena ZvezdaKK Crvena zvezdaPanatinaikosStefan Jović\nPrethodna vest ‘ORLOVI’ ZAVRŠILI UČEŠĆE NA ATP KUPU: Krajinović izgubio od Karenja-Buste, sad tek vidimo koliko nam Novak zapravo fali!\nSledeća vest ‘TO MORA DA BUDE PITANJE ZA SUD’: Nadal pobesneo zbog Novakovog učešća na AO, nije birao reči dok je komentarisao ovu temu!\n‘TO MORA DA BUDE PITANJE ZA SUD’: Nadal pobesneo zbog Novakovog učešća na AO, nije birao reči dok je komentarisao ovu temu!


Brammertz: Članovi SRS će morati da se pojave pred sudom - Jutarnji GLASnik\nNEMA POPUŠTANJA Brammertz: Članovi SRS će morati da se pojave pred sudom\nGlavni tužilac Mehanizma za međunarodne krivične tribunale Serž Bramerc (Serge Brammertz) u izjavi za N1 rekao je da će članovi Srpske radikalne stranke morati da se pojave pred sudom zbog optužbi za nepoštovanje Tribunala u Hagu.\nBrammertz koji je tokom nedelje boravio u Beogradu rekao je da o tome nije razgovarao sa srpskim zvaničnicima, jer se čeka odluka po žalbi nezavisne tužiteljke protiv odluke Mehanizma da se ovaj slučaj prebaci srpskom pravosuđu.\nPodsetimo, Haški tribunal u decembru 2015. optužio je Vjericu Radetu, Petra Jojića i Jova Ostojića, koji je u međuvremenu preminuo, za zastrašivanje svedoka u postupku koji je pred Tribunalom vođen protiv lidera radikala Vojislava Šešelja.\nHaški tribunal optužio je Vjericu Radetu, Petra Jojića i Jova Ostojića, koji je u međuvremenu preminuo\n„Nismo razgovarali o tome, jer se čeka odluka nakon žalbe. Ono što uvek kažemo je da to pitanje neće nestati – oni će morati da se pojave pred sudijama u vezi sa navodnim zločinima koje su počinili. Ja mislim da postoji puno dobrih razloga zašto bi ovaj postupak trebalo da ostane u Hagu, i da je je situacija kao pre dve godine, kada je Tribunal još funkcionisao ne bi bilo sumnje da bi se ovaj proces vodio u Hagu.\nSada, sa Mehanizmom, koji ima ograničena sredstva i izmenjene nadležnosti u ovakvim slučajevima, sudije su odlučile onako kako su mislili da je najbolje za slučaj. Ukoliko, ipak, na kraju ovaj slučaj bude prebačen u Beograd, pažljivo ćemo pratiti kako se u njemu postupa. Ali, da sačekamo odluku, pa ćemo videti“, rekao je Brammertz za N1.\nIzvor: SEEbiz Foto: Screenshot\nTagged BRAMERC, HAG, RADETA, ŠEŠELJ, SRPKA RADIKALNA STRANKA.SRS, zatvor\n„BEZOBRAZNO“ Kilo paprika 200, krompir sa 35 na 80 dinara, a i cena kupusa je EKSPLODIRALA


Creative Tech Serbia\nDomaći sektor proizvodnje video igara je jedna od vodećih niša kreativne i ICT industrije u Srbiji. Udruživanjem gejminga i srodnih oblasti (filmska post-produkcija, data science, obrazovanje), odnosno njihovom “gejmifikacijom”, doći će do daljeg razvoja gejminga kroz kreiranje inovativnih tehnologija, servisa ili proizvoda.\nVizija konzorcijuma Creative Tech Serbia je da ovaj domen etablira kao “broj jedan” kreativnu industriju u Srbiji, koja će našu zemlju staviti na lidersku poziciju u oblasti gejminga kada je u pitanju čitav region.\nKonzorcijum će se fokusirati na podršku talentima u ovoj oblasti kroz raznolike vidove saradnje između akademskog sektora i privrede, kao i organizacija civilnog društva i startapa posvećenih razvoju formalnog i neformalnog obrazovnog sistema. Kroz akceleratorske programe i platforme za učenje, konzorcijum će i kreirati sistem za dalji razvoj postojećih timova i startapa.\nU multidisciplinarnoj industriji koja uključuje rad umetnika, kreativaca, inženjera, tehnologa, preduzetnika i širokog dijapazona drugih profesionalaca, Creative Tech Serbia će doprineti stvaranju dodatne vrednosti za domaću ekonomiju.\nCreative Tech Serbia hvata zalet\nPostavljeni planovi za razvoj kreativnih industrija\nOkupljen konzorcijum Creative Tech Serbia\nUkoliko se pronalazite u oblasti gejming okruženja i virtuelne realnosti, imate ideju, znanje ili infrastrukturu, priključite se pilot superklasteru.


Od sada, samo podrazumevane aplikacije mogu pristupiti podacima o pozivima i SMS porukama na Androidu\nMobilni telefoni, 10.10.2018, 10:30 AM\nGoogle je ove nedelje najavio da planira da ugasi svoju društvenu mrežu Google+, a razlog je curenje podataka korisnika ove mreže.\nDa bi sprečio zloupotrebu i potencijalno curenje osetljivih podataka ka programerima aplikacija nezavisnih proizvođača, Google je sada uveo nekoliko značajnih promena koje korisnicima omogućavaju veću kontrolu nad tim koju će vrstu podataka deliti sa aplikacijama.\nPromene su deo Googleovog projekta Strobe, u okviru koga kompanija proverava pristup nezavisnih programera Google nalogu i podacima Android uređaja.\nGoogle je najavio neke promene u načinu na koji se odobravaju dozvole za Android aplikacije kako bi se sprečila zloupotreba i potencijalno curenje osetljivih podataka o pozivima i porukama nezavisnim proizvođačima aplikacija.\nIako bi aplikacije trebalo da zahtevaju samo dozvolu koja im je neophodna da bi funkcionisale kako je predviđeno, svaka aplikacija za Android može zatražiti i nepotrebnu dozvolu za pristup telefonu i SMS porukama.\nDa bi zaštitio korisnike od špijuniranja i komercijalnih špijunskih aplikacija, Google je konačno uveo novo pravilo koje sada ograničava korišćenje dozvole za pristup dnevniku poziva i SMS poruka samo na "podrazumevane" aplikacije.\n"Samo aplikacija koju ste izabrali kao svoju podrazumevanu aplikaciju za pozive ili SMS poruke moći će da ima ove zahteve. (Postoji nekoliko izuzetaka - npr., aplikacije za govornu poštu i backup.)”, kažu iz Googlea.\nProgrameri sada imaju pristup osetljivim podacima sa vašeg Gmail naloga. Ali, Google je konačno odlučio da ograniči pristup Gmail API samo za aplikacije koje direktno poboljšavaju funkcionalnost elektronske pošte, kao što su email klijenti ili servisi za email backup i produktivnost.\nKada aplikacija nezavisnog proizvođača traži od korisnika da pristupi podacima njegovog Google naloga, klikom na "dozvoli" odobravate sve tražene dozvole odjednom, ostavljajući mogućnost za zlonamerne aplikacije da prevare korisnike da im daju veoma moćne dozvole.\nAli sada je Google ažurirao svoj sistem odobravanja dozvola za nalog koji sada zahteva da se svaka tražena dozvola odobri pojedinačno, a ne sve odjednom, dajući korisnicima više kontrole nad tim koju vrstu podataka naloga žele da dele sa svakom pojedinačnom aplikacijom.\nIako su promene stupile na snagu juče, programerima je ostavljen rok od 90 dana, do 6. januara, da ažuriraju svoje aplikacije i servise.


Šestoro američkih vojnika poginulo u Avganistanu\nŠestoro američkih vojnika poginulo je u odvojenim napadima u Avganistanu, saopštio je NATO. Četvoro Amerikanaca poginulo je u pobunjeničkim napadima i paljbi na istoku zemlje, dok su još dvojica stradala u eksplozijama mina na jugu.\nNATO je saopštio da je bombaš samoubica automobilom udario u jedan od konvoja Alijanse u istočnoj provinciji Host, ali nema podataka o žrtvama.\nPobunjenički napadi su se intenzivirali širom Avganistana, dok medjunarodne snage pojačavaju operacije protiv militantnih Talibana.\nProšli mesec bio je najsmrtonosniji za strane trupe, a NATO je izgubio 102 vojnika. U medjuvremenu, napadači u pograničnoj provinciji Paktija, ubili su 11 pakistanskih putnika jednog autobusa koji su zašli u avganistansku teritoriju.\nA stotine Avganistanaca učestvovale su danas u anti-američkom protestu u severnom gradu Mazar al-Šarif, demonstrirajući zbog sve većeg broja poginulih civila. Civilne žrtve su osetljivo pitanje izmedju avganistanske vlade i SAD, a po sadašnjim pravilima ratovanja, koalicione trupe imaju obavezu da broj civilnih žrtava svedu na minimum.


Rusija: Zajednička izjava pet nuklearnih sila će doprineti smanjenju međunarodnih tenzija\nPrema rečima Zaharove, zvanična Moskva pozdravlja zajedničku izjavu pet nuklearnih sila – Kine, Rusije, Velike Britanija, SAD, Francuske, objavljenu 3. januara 2022. godine o privrženosti Sporazumu o neširenju nuklearnog oružja, kao i rešenosti da vode dijalog zasnovan na uzajamnom poštovanju i priznavanju međusobnih interesa.S tim u vezi, navela je da je „dokument pripremljen na rusku inicijativu i uz najaktivnije učešće ruskih predstavnika“.Objavljivanje dokumenta trebalo je da se sprovede u vezi sa početkom 10. Konferencije za reviziju Sporazuma o neširenju nuklearnog oružja, kaže Zaharova i dodaje da je u Njujorku trebalo da bude otvorena 4. januara, ali da je odložena zbog pogoršanja epidemiološke situacije u SAD. Ipak, s obzirom na važnost te zajedničke izjave, nuklearne sile su odlučile da ne odlažu njeno objavljivanje, objasnila je portparolka ruskog MIP-a.U saopštenju se dodaje da dokument „petorke“ dopunjuje i razvija bilateralne izjave usvojene ranije na najvišem nivou sa SAD u zajedničkoj izjavi predsednika od 16. juna 2021. godine, kao i Kinom u zajedničkoj izjavi od 28. juna 2021. godine povodom 20. godišnjice potpisivanja Sporazuma o dobrosusedstvu, prijateljstvu i saradnji.„U izjavi se odražava ideja koja je za nas važna - o nedopustivosti bilo kakvog rata između nuklearnih država, i nuklearnog i uz upotrebu konvencionalnog naoružanja. U njoj se takođe potvrđuju obaveze koje su ranije prihvatile zemlje 'petorke' o tome da neće uperiti nuklearno oružje jedni na druge ili na treće zemlje. U multilateralnom formatu je potvrđen i princip vođenja dijaloga između naših zemalja na osnovu uzajamnog poštovanja i priznavanja interesa i uzajamne zabrinutosti u oblasti bezbednosti“, navela je Zaharova.\nrusija, marija zaharova, nuklearne sile, nukelarni rat, rusija – politika\nMoskva računa na to da će zajednička izjava lidera pet nuklearnih zemalja o poštovanju sporazuma o sprečavanju nuklearnog rata doprineti smanjenju međunarodnih napetosti, izjavila je portparolka Ministarstva spoljnih poslova Rusije Marija Zaharova.\n„Računamo na to da će u aktuelnim teškim uslovima međunarodne bezbednosti odobrenje lidera pet nuklearnih sila takve političke izjave doprineti smanjenju nivoa međunarodnih tenzija i obuzdavanju trke u naoružanju, kao i da će doprineti jačanju poverenja i formiranju temelja za buduću kontrolu ofanzivnog i odbrambenog naoružanja i njihovoj međusobnoj vezi, kao i merama za smanjenje rizika“, navodi se u saopštenju.\n„Ruska Federacija čvrsto polazi od toga da u nuklearnom ratu ne može biti pobednika, kao i da on nikada ne bi trebalo da bude pokrenut“, istakla je diplomata, dodajući da je Moskva dosledno promovisala ideju o potvrđivanju tog principa.\nS tim u vezi, navela je da je „dokument pripremljen na rusku inicijativu i uz najaktivnije učešće ruskih predstavnika“.\nU saopštenju se dodaje da dokument „petorke“ dopunjuje i razvija bilateralne izjave usvojene ranije na najvišem nivou sa SAD u zajedničkoj izjavi predsednika od 16. juna 2021. godine, kao i Kinom u zajedničkoj izjavi od 28. juna 2021. godine povodom 20. godišnjice potpisivanja Sporazuma o dobrosusedstvu, prijateljstvu i saradnji.\n„U izjavi se odražava ideja koja je za nas važna - o nedopustivosti bilo kakvog rata između nuklearnih država, i nuklearnog i uz upotrebu konvencionalnog naoružanja. U njoj se takođe potvrđuju obaveze koje su ranije prihvatile zemlje 'petorke' o tome da neće uperiti nuklearno oružje jedni na druge ili na treće zemlje. U multilateralnom formatu je potvrđen i princip vođenja dijaloga između naših zemalja na osnovu uzajamnog poštovanja i priznavanja interesa i uzajamne zabrinutosti u oblasti bezbednosti“, navela je Zaharova.


Koprivica nosilac liste: U koaliciji i ”Ne damo Nikšić” – Borba\nDemokratska Crna Gora, Građanski pokret Ne damo Nikšić, Demos, Partija penzionera, invalida rada i restitucije i grupa nezavisnih intelektualaca Plenum 083 – Poštena priča nastupiće u koaliciji na predstojećim izborima 14. marta u Nikšiću.\nIzborna lista koalicije biće sjutra predata Opštinskoj izbornoj komisiji (OIK), a njen nosilac je potpredsjednik i poslanik Demokrata, Momo Koprivica.\nPredsjednik Opštinskog odbora i član Glavnog odbora i Predsjedništva Demokrata, Marko Mitrović, rekao je da su zajednički ciljevi koalicije smjena lokalne vlasti, privredne i demokratske reforme i izgradnja društva znanja.\n„Zajednički princip je ne sa Demokratskom partijom socijalista (DPS) i njenim satelitima u postizbornom periodu“, rekao je Mitrović.\nPredsjednica Pokreta Ne damo Nikšić, Gordana Radović, kazala je da će se boriti da ekonomski oporave grad i da pošten rad i znanje budu jedino mjerilo vrijednosti u poslu.\n“Zalagaćemo se da ljudi ne čekaju bespomoćno pred bolnicama, da se ne ispisuju kukavički grafiti na džamijama i nikada više ne hapse vladike i sveštenici, a naše škole oslobode mraka politike“, rekla je Radović.\nOna je ukazala da će časno i domaćinski upravljati Nikšićem u kome će biti važno znanje i da ne budu važne veze, već znanje.\nU ime Demosa, Svetlana Agramović, ocijenila je da će se njihova koalicija primarno baviti nagomilanim realnim problemima grada i da će sve dolazaće promjene biti usmjerene osnovnom cilju- pravednijim ekonomskim uslovima života građana.\nU ime Plenuma 083-Poštena priča, profesor Dušan Krcunović, rekao je da tu novoosnovanu organizaciju čine nikšićki intelektualci, uglavnom universitetski profesori, mada ima i studenata i drugih struka, koji su u vrlo zahtjevnom socio – političkom miljeu, kakav je Nikšić prepoznati kao vrlo uvaženi i poštovani ljudi.\n„Nikšić simbolizuje sistem vrijednosti, pogled na svijet, etos, bez koje nema ljudske zajednice i mi ćemo se upravo za to boriti“, rekao je Krcunović.\nPredstavnik penzionera, invalida rada i restitucije, Momo Joksimović naveo je da „Nikšić za minulih 30 godina nije mogao ni Hitler uništiti, kao što je to uradio DPS“.\n„Nikšić ima oko 16 hiljada penzionera, sa prosječnom penzijom od 302 EUR, od kojih mnogi izdržavaju i svoju treću generaciju i zato očekujemo da će nova vlast donijeti bolje dane ovom gradu“, rekao je Joksimović.\nNosilac liste Momo Koprivica, rekao je da na izborima u Nikšiću žele da daju pečat istorijskoj pobjedi na parlamentarnim izborima u Crnoj Gori i ocijenio da građani neće dati svoj grad ni tajkunima, ni kriminalcima, niti uzurpatorima.\n„Nikšiću treba poštena priča, a naš grad je sada bez komunikacije sa Vladom i zvaničnim državnim institucijama i to značajno odmaže njegovom razvoju“, ocijenio je Koprivica.\nOn je kazao da će „jednoumlje“ koje je u Nikšiću, zamijeniti demokratijom i slobodom, većim platama i dječijim dodacima i većim naknadama za poljoprivrednike.\n„Pomirenje je uslov boljitka i, ukoliko su pomirene sve vjere i nacije i ljudi, imamo pouzdane pretpostavke za društveni, ekonomski, socijalni i svaki drugi razvoj našeg grada i države. O Nikšiću će se odlučivati u Nikšiću i to njegovi građani“, istakao je Koprivica.\nPrema njegovim riječima, kriminalce i uzurpatore neće poražavati fantomkama, već će ih pobijediti znanjem, mudrošću i hrabrošću.\nOn je istakao da u postizbornom periodu nema saradnje sa DPS–om i njegovim satelitima sa kojima sada vrše vlast u Nikšiću, čiji je poraz, kako je rekao, neminovan.\n„Jer su rušili, zavađali građane i pokušavali da ih pretvore u podanike i ništa im nije bilo sveto“, zaključio je Koprivica.\nNjemački odgovor neće se svidjeti Americi: Obustavljanje “Sjevernog toka 2” nije tema\nNeće Vam se dat. Loša nafaka…\nDragova luka komentariše 3 mjeseca ago\nKo ovoga izabra. Pi\n… demokrate vode mudru politiku, … sada se udruzili sa “tatom”, … ne bi me iznnadilo da u buducnosti, … dodje do fuzije ovih, partnera, … imaju sve preduslove za to, … konekcija imedju dva vodeca drzavnika, … Zdravko (“tata”) i Aleksa (sin), (sin)energija… neka im je sretno i uspjesno,…. pa iz mojih usta u bizje misli, … oni su moj prvi “pik” izbora u NK, … aj’ zdravo, …\nOdlična lista,prva liga većina ljudi. Ko pored ovog pametnog momka glasa onu karikaturu iz Sns,koji dvije misli ne moze povezati ,taj je ili ostrasceni protivnik CG ili zaveden. Bravo ljudi!\nSvi će posle ovih izbora imati priliku da biraju s kim će praviti vlast, sa ZBNk ili DPS-om. Odlična situacija, da i poslednji Srbin vidi ko je čiji 🇷🇸\n… sanjajte, sanjajte, … koaliciji ZNK, mozda i nece trebati, … postizborna koalicija no ako i bude trebala, … bice drugih partnera, … ostavicemo dps i df da isplacu, … nije to lose, obrnuto, jako zdravo, … aj’ zdravo, …


Vesti online / Vesti / Ex YU / Bosna košmar, Srbija san\nPredsednik Republike Srpske Milorad Dodik izjavio je u Beogradu da je Bosna i Herecegovina prolazna tačka u njihovom političkom razvoju i da je ona mesto "moranja", dok je Srbija mesto njihove želje. Dodik je to izjavio u Skupštini Grada Beograda, gde je rukovodstvo Srpske u četvrtak organizovalo prijem povodom godišnjice proglašenja prvog ustava ovog entiteta.\nSrpska mnogima trn u oku: Dodik sa zvanicama na prijemu\nDa se čelnik RS u Beogradu nalazi na domaćem terenu, osim njegovih izjava i želja o prisajedinjenju matici, svedočio je i muzički program u kojem je gudački sastav Banjalučke filharmonije izveo himne RS i Srbije, a raspoloženje prisutnih zvanica dodatno podigao numerama "Republiko Srpska, Gospod nek te čuva", "Pukni, zoro" i "Ovo je Srbija".\nPrijemu nije prisustvovao predsednik Srbije Aleksandar Vučić, ali jesu gotovo svi članovi Vlade Srbije predvođene premijerkom Anom Brnabić, predsednica Skupštine Maja Gojković, poslanici, patrijarh Irinej, prinčevski par Karađorđević, kao i diplomatski kor. Jedan od prisutnih, narodni poslanik Dveri Boško Obradović pohvalio se kasnije na društvenim mrežama da mu je Dodik ovom prilikom uručio i turistički pasoš RS.\nZna se ishod referenduma\nDodik je gostujući na TV Pink rekao da bi se većina Srba na referendumu, kada bi on bio održan, izjasnila da se Srpska pripoji Srbiji.\n- Ne mogu da bežim od toga - većina Srba bi danas, kada bi imala priliku da se izjasni o RS, mislim da bi večaras bio gotov referendum, da se pripoji Srbiji. To je nešto što postoji. Zašto ne smemo da govorimo o tome? - upitao je predsednik RS.\nUpadljivo odsustvo predsednika Srbije nije sprečilo čelnika Srpske da mu se indirektno obrati.\n- Zamoliću predsednika Vučića da ima u vidu da ne može da se odvoji pitanje RS i Kosova. Ne mogu za neke da važe pravila, a za druge ne. RS po Dejtonu ima pravo da ima vojsku, ali su je nasiljem oteli, dok Kosovo takvog dokumenta nema - rekao je Dodik.\nOn je objasnio da RS ima obrise državnosti, da jedina funkcioniše u BiH i da je Srpska uvek zainteresovana za pitanje Kosova. Primetio je i da se ponovo čuju arogantni stavovi američke administracije o formiranju vojske Kosova.\nZbrka sa datumima\nZanimljivo da su beogradski mediji objavili da je prijem upriličen povodom Dana Republike Srpske, a neki su čak istakli da se to dešava prvi put u Beogradu. Međutim, Dan RS je 9. januara, pa bi bilo nelogično da se prijem tim povodom organizuje toliko dana kasnije. "Vesti" su raščivijale ovu zagonetku sa datumima. Kako nam je rečeno u Predstavništvu Srpske u Beogradu, reč je o tradicionalnom prijemu koji se organizuje u srpskoj prestonici povodom godišnjice usvajanja ustava RS. Kako je ove godine 28. februar padao u jeku predizborne kampanje za Skupštinu Grada Beograda, prijem je pomeren za posle izbora, kako niko ne bi mogao da spočitava Banjaluci zloupotrebu i mešanje u izborni proces.\nPrisutnima se obratio i patrijarh Irinej koji je rekao da su Srbi uvek bili državotvorni narod, da su u BiH konstitutivan narod, a da su verske, nacionalne i kulturne slobode garantovane svim narodima u RS.\n- RS je danas mnogima trn u oku. Bez RS nema opstanka srpskog naroda - poručio je Irinej.\nPremijerka Srbije Ana Brnabić je istakla da Srbija i RS nikada nisu imale bolje i jače veze i više zajedničkih projekata. Podsetila je da je vlada u Beogradu prošle godine uložila 5,5 miliona evra u projekte u opštinama u BiH u kojima žive Srbi, a dve godine ranije pet miliona u Srebrenicu.\nEX YU Dodik: Dan Republike Srpske 28. februara u Beogradu


Otadžbina: Vučićeva poseta Kosovu nije donela ništa novo – Južnobanatske Vesti\nNarodni pokret Srba sa Kosova i Metohije Otadžbina saopštio je danas da poseta predsednika Srbije Aleksandra Vučića Kosovu nije donela ništa novo, kao i da je on izrekao „pregrš obećanja i jalovih poruka“.\nKako su naveli u saopštenju, Vučić je prilikom jučerašnjeg razgovora sa gradjanima na Kosovu i Metohiji izneo obećanja i poruke koje „Srbe nimаlo ne mogu dа ohrаbre“.\nDodaju da je poseta predsednika ocrtala drugačije stanje na terenu od onoga kakvo jeste, da „Srbi žive u jаdu i bedi, bez poslа, bez perspektive, sа puno nedаćа i nevoljа, а dа je sаdаšnji direktor Kаncelаrije zа KiM (Marko Djurić) i nestručаn i nesposobаn dа njihove probleme reši“.\n„Rаdnici u preostаlim insticujаmа srpske držаve, pre svegа u zdrаvstvu i prosveti, imаli su rаdnu obаvezu dа svojim mаsovnim prisustvom pokаžu predsedniku dа gа vole“, dodaje se u saopštenju.\nU saopštenju se navodi i da je Vučić dobio dozvolu od predsednika Kosova Hašima Tačija da poseti Kosovo i Metohiju pod uslovom da nastavi pregovore s Prištinom i da „vodi računa šta će da priča“ prilikom posete.\n„Iаko je obećаo dа nemа pregovorа dok se ne pronаdju krivci zа smrt Oliverа Ivаnovićа, njegа još nisu sаhrаnili, а predsednik je pristаo nа pregovore. Tаčno je vodio rаčunа štа govori, jer nijednom rečenicom nije spomenuo dа je Kosovo i Metohijа deo Republike Srbije“, naveli su.\nKako dodaju iz Pokreta, sa predsednikom Srbije saglasni su u tome da se „pod hitno moraju pronaći i strogo kazniti krivci za ubistvo Olivera Ivanovića“.\nErdogan: Operacija „Maslinova grana“ uskoro gotova


Dijalog vlasti i opozicije bi mogao da se završi do leta – SveVesti.net\nDijalog vlasti i opozicije bi mogao da se završi do leta\nDijalog bi, smatra izvršni direktor CeSID-a Bojan Klačar,mogao da se završi do leta i da se tokom jeseni implementiraju sva dogovorena rešenja, kako bi se sa primenom krenulo od septembra.\nInače, posle današnjeg razgovora predsednika parlamenta Ivice Dačića i predsednika Spoljnopolitičkog odbora EP Dejvida Mekalistera, jasnije je kada će nova runda međustranačkog dijaloga početi, a za desetak dana biće utvrđeno i ko će sve učestvovati, kao i teme o kojima će se razgovarati.\nPored toga, izvesno je da će u Srbiju doći i bivši poslanici EP Eduard Kukan i Knut Flekenštajn.\nKlačar kaže da je reč o iskusnim pregovaračima koji su imali slično iskustvo u Severnoj Makedoniji i smatra da se o njihovom učešću razgovaralo prethodnih dana i nedelja, a ne samo o agendi i formatu.\nKlačar ocenjuje da je vlast na početku razgovora želela da obezbedi sebi komotniju poziciju, te da je njihova procena išla u pravcu da broj ljudi koji će biti uključen sa strane EP bude veći od dva (Tanja Fajon i Vladimir Bilčik), navodeći da se sada, kada se rešilo pitanje facilitatora, dolazi do radne agende.\n“Čini se da nema dileme da će dijalog biti otvoren i inkluzivan ka velikom broju učesnika i dobro je rešenje da u dijalogu učestvuju i stranke koje nisu u parlamentu. Ipak, mora se podvući crta, jer imamo više od 100 stranaka, ali i neregistrovanih političkih organizacija. Nije realno da u dijalogu dobijemo toliko veliki broj učesnika da nećemo moći da vidimo šta je suština”, rekao je Klačar za Tanjug.\nna pitanje da li očekuje da u dijalogu učestvuju stranke koje su bojkotvale izbore, Klačar ističe da očekuje, jer su, kako kaže, te partije već pokazale brojne aktivnosti koje idu u tom pravcu i izašle sa platformom, a takođe se čini da su one u ovom trenutku spremne da izađu na izbore i da ideja bojkota više nije tako glasna.\n“Sam format dijaloga je nešto što u ovom trenutku nije poznato javnosti, da li će se ići od teme do teme ili će se obraditi sve teme, pa će se doneti neka vrsta zaključaka, ostaje nepoznanica. Bilo bi dobro da se nakon otvaranja svake oblasti donese neka vrsta zaključaka i načina kako bi ti problemi mogli da se reše”, ističe Klačar.\nOcenjuje da se sve platforme opozicije manje-više bave istim problemima, ali da nude različita rešenja i da je još uvek neizvesno kako će izgledati finalne platforme opozicije i da li te stranke uspeti da naprave neku vrstu ukrpunjavanja.\n“Pitanje je da li će te stranke uspeti da pomire političke razlike i da budu spremne da te razlike ostave po strani, jer mi ne smemo da zaboravimo da iza ovog dijaloga dolazi kampanja u koju su sve te stranke jedni drugima politička konkurencija”, objasnio je Klačar.\nOn podseća da su za opoziciju ključna tri pitanja: ravnopravnost u medijima, prevashodno u RTS i RTV, zloupotreba javnih resursa i funkcionerska kampanja i pritisak na birače.\nTakođe, smatra da bi dijalog 2021. godine u odnosu na prethodni trebalo da bude fokusiraniji i da traje kraće, imajući u vidu da je potrebno da se ostavi dovoljno vremena za implementaciju.\nPrevious J.Joksimović: Nova metodologija za efikasniji proces\nNext Obradović i Fabrici o reformi javne uprave u Srbiji\nBrnabić: Srbija uz Srbe sa Kosova i Metohije, želi da pomogne\nOdložena sednica Saveta za nacionalnu bezbednost\n“Šestica” Partizana u Inđiji, Voša bolja od Napretka\nDOPISNICA IZ BANATA – Ljubomir Živkov: Meksiko\nPrinc Muhamed bin Salman odobrio ubistvo Kašogija?\nUbedljiv poraz Zvezde od Baskonije


Tadić se nada da će Sporazum sa EU biti potpisan\n28 januar, 2008\nU Beogradu sve glasniji zahtevi da Srbija jasno definiše put i ne odustaje od evropske budućnosti.\nPredstavnik Pakta za stabilnost jugoistočne Evrope Goran Svilanović izjavio je da je posle poruke premijera Vojislava Koštunice da Sporazum o pridruživanju sa Evropskom unijom ne treba potpisivati ako Unija pošalje misiju na Kosovo veoma teško očekivati da će Srbija uskoro ponovo biti u prilici da potpiše taj Sporazum. Poruka Koštunice mogla bi potpuno da blokira potpisivanje Sporazuma, rekao je Svilanović.\nPosle ovakvih ocena, predstavnici civilnog sektora pozvali su predsedničkog kandidata Demokratske stranke Borisa Tadića da jasno artikuliše evropski put Srbije i zastupa težnje 70 odsto građana koji su se izjasnili za Evropsku uniju. Od Tadića se traži da pozove na razgovor sve društvene aktere i političke predstavnike koji su njegovi prirodni saveznici za evropski put i dodaje da je članstvo u EU jedini put demokratizacije Srbije i njene demokratske budućnosti.\nJedan od političkih lidera kosovskih Srba Oliver Ivanović optužio je u intervju za novosadski Dnevnik premijera Vojislava Koštunicu da svojim potezima dovodi do toga da će Srbija izgubiti i Kosovo i budućnost u Evropskoj uniji. Srbija mora da ubrza proces evropskog pridruživanja, jer kao zemlja-kandidat ima neuporedivo ozbiljnije šanse da sačuva Kosovo, rekao je Oliver Ivanović.\nA predsednik Srbije Boris Tadić izjavio je da će Sporazum sa Evropskom unijom o stabilizaciji i pridruživanju biti potpisan, iako se još ne zna tačan datum. To će se desiti vrlo brzo i važno je znati da se sporazum tiče ekonomskih pitanja i da on otvara nove mogućnosti za razvoj srpske privrede, rekao je Tadić i podsetio da će potpisivanje sporazuma biti rezultat velikog posla koji je uradila Vlada Zorana Đinđića i nastavile sve vlade posle nje.


Priština i dalje odbija plan Ban Ki Muna\nPremijer Kosova Hashim Taqi ponovio je da kosovske vlasti i građani ne prihvataju plan generalnog sekretara UN-a Ban Ki Muna.\n„Plan od šet tačaka za institucije Kosova, njene građane bio je i ostaje neprihvatljiv i neprimenljiv“, rekao je kosovski premijer u obraćanju poslanicima Skupštine Kosova.\n„Status Kosova je rešen i to je pitanje zatvoreno. Kosovo je od 17. februara 2008. godine nezavisna, suverena i demokratska država i takva će ostati zauvek“, rekao je kosovski premijer, ističući da su institucije Kosova pozvale i dale podršku dolasku misije EULEX-a, sa kojom će usko sarađivati.\n„EULEX će se prostirati na Kosovu onako kako predviđa Ustav Kosova, plan Martija Ahtisarija i mandat koji je utvrdila Evropska unija. Rezolucija 1244 je sasvim irelevantna i nema smisla u državi Kosovo.“\nPremijer Thaqi je istakao da su sva pitanja koja uređuje plan od šest tačaka generalnog sekretara UN-a uređena pravnim dokumentima - zakonima Kosova koje je usvojio Parlament Kosova. Ti su dokumenti u punoj saglasnosti sa Ustavom Kosova.\n„Svaki drugi dokument treba da se ostvaruje u potpunom skladu sa Ustavom i zakonima Kosova. Kosovo je predstavilo stav od četiri tačke, koji predstavlja naš stav u odnosu na plan od šest tačaka UN-a. Kosovo ima svoj Ustav i zakone koje ćemo mi kao institucije Kosova ostvariti u celosti i ništa drugo. To je naš plan, to je naša volja, to je naša vizija“, rekao je premijer Thaqi.\nSkupština danas razmatra Predlog budžeta Kosova za 2009. godinu.


Brnabić: Srbija neće stati dok se ne otkriju ubice Ivanovića - Izazov\nNovi magazin 16. januara 2020. 07:36\nPremijerka Srbije Ana Brnabić izjavila je jutros da je danas, na drugu godišnjicu ubistva lidera Građanske inicijative SDP Olivera Ivanovića, osnovna poruka da Srbija neće stati u istrazi dok se ne otkriju nalogodavci i počinioci tog zločlina, i to „stvarni, a ne oni kako bi neki voleli da naprave tu priču“.\nOna je za Radio-Televiziju Srbije rekla da Beograd tu istragu vodi sam, bez ikakve podrške Prištine i međunarodnih činilaca na Kosovu, pri čemu pre svega misli na EULEKS, dok, kako je rekla, UNMIK tu „nema naročite ingerencije“.\nKako je rekla, srpske vlasti imaju „određena saznanja“ koja ona ne može da saopšti da ne bi ugrozila ljude i istragu, navodeći da je situacija na Kosovu takva da se ne mogu sprečiti ubistva ni zaštićenih svedoka Specijalnog suda.\n„Mi vodimo istragu sa vezanom levom i desnom rukom od strane Prištine i međunarodne zajednice“, rekla je Brnabić.\nOna je rekla da optuženi za ubistvo Ivanovića ne mogu očekivati pravilno suđene na Kosovu i istakla da je optužnica „farsa“ i da su „dokazi, ako se tako mogu nazvati, kontradiktorni“.\n„Srbiji i Srbima, ma gde živeli, su potrebni mir, stabilnost, bezbednosti i Srbija će znati kako da sačuva mir i obezbedni sigurnost Srbima ma gde oni živeli“, poručila je Brnabić, koja je prisustvovalo pomenu za Ivanovića, u Hramu Svetog Sava, na Vračaru.\nMinsk, neredi i vodeni topovi posle predsedničkih izbora


Tehnologije omogućavaju organizacijama da uvijek ostvaruju više.\nNaša Misija je da kompanijama i organizacijama na evropskom i bliskoistočnom tržištu omogućimo ostvarivanje poslovnih zamisli kroz uvođenje optimalnih tehnoloških rješenja koja će im pomoći da povežu, digitalizuju i zaštite svoj biznis.\nStremimo da budemo inspiracija i pokretačka snaga kroz izgradnju i negovanje talentovanih ljudi koji stvaraju i uvode napredne tehnologije i da razvijemo poslovanje na novim tržištima. Cilj nam je da kreiramo i implementiramo rješenja iz oblasti pametnih sistema, IT zaštite, poslovnih aplikacija, video tehnologija i infrastrukture i pomognemo kompanijama da ostvare pun poslovni potencijal.\nKVALITET je ključni pojam koji opisuje vrijednosti za koje se zalažemo i utkan je u sve segmente našeg poslovanja.\nPARTNERSTVO - naš tržišni uspjeh rezultat je sinergije pojedinaca, zaposlenih, proizvođača i korisnika u stvaranju vrijednosti i čvrstih poslovnih relacija sa zajedničkim ciljem, a to je razvoj ukupnog privrednog potencijala na svim tržištima na kojima poslujemo.\nINTEGRITET u odnosu prema interesnim grupama, industriji kojoj pripadamo i društvu u cjelini. IT je izazovna industrija koja nameće najviše standarde poslovanja i odgovornost za dalje unapređenje načina na koji živimo i radimo.\nDRUŠTVENA ODGOVORNOST – u skladu sa poslovnom strategijom i dobrom praksom, posvećeno se bavimo aktivnostima koje podstiču razvoj i podižu standard šire društvene zajednice, bilo da je riječ o ekonomskim, socijalnim ili ekološkim pitanjima\nNaš cilj je da doprinesemo kontinualnom razvoju društva kojem pripadamo bilo da je reč o ekonomskim, socijalnim ili ekološkim pitanjima. U saradnji sa različitim organizacijama razvijamo inicijative koje pomažu u prevazilaženju izazova u oblastima nauke, obrazovanja, inkluzije društveno ugroženih grupa, kulture i umjetnosti, zdravstva kao i zaštite životne sredine.\nNaša snaga leži u stručnosti u oblasti informacionih tehnologija, te posvećeno radimo na edukaciji stručne i šire javnosti u oblasti informacione bezbjednosti, kao i softverskog inženjeringa i to kroz kontinualne programe stručne prakse za studente. U saradnji sa organizacijom Dostignuća mladih godinama unazad podržavamo program preduzetničkog obrazovanja.\nHumanitarna podrška socijalno ugroženim grupama i iniciranje društveno odgovornih aktivnosti važan je činilac ulaganja u budućnost i sastavni je dio korporativne kulture kompanije.\nKvalitet je povjerenje.\nPrimjena svjetskih standarda\nNa osnovu procesnog modela i u skladu sa trenutnim stepenom tehničko-tehnološkog i organizacionog razvoja kompanije, uveli smo Integrisan Menadžment Sistem (IMS), uključivanjem svih komponenti poslovanja u koherentan sistem koji podržava ostvarenje kompanijskih ciljeva, strategiju razvoja i zadovoljava sve zahtjeve međunarodnih poslovnih standarda.\nProvjere usaglašenosti sa međunardnim standardima našeg sistema menadžmenta sprovode se svake godine u saradnji sa renomiranim kompanijama u oblasti sertifikacije kao što su DAS Certification Limited (UKAS akreditacija), Denetik (APMG akreditacija) i Q-Cert sa ESYD akreditacijom.\nU susret evropskom takmičenju učeničkih kompanija TeleGroup održao master klas najboljim kompanijama iz Srbije


Nemačko-finska rešenja za smanjenje zagađenja u gradovima › Made-in-Germany.rs\nNemačko-finska rešenja za smanjenje zagađenja u gradovima\nZa jedan od trenutno “gorućih” problema današnjice u svetu, zagađenje i emisiju štetnih gasova i čestica u atmosferu, kompanija VUCOMM ima rešenje u pet koraka, bazirano na tehnologiji nemačkih i finskih kompanija koje se bave monitoringom kvaliteta i filtracijom vazduha.\nPrvi korak u smanjivanju zagađenosti vazduha bio bi da se zagađenje učini vidljivim, odnosno da se utvrdi odakle ono dolazi i kog je tipa, da se u gradu odrede lokacije najvećeg zagađenja i da se predvidi njegov nivo i kretanje. Finska kompanija Vaisala je razvila gradsku mrežu senzora za kvalitet vazduha, uz pomoć kojih se formira aktivna mapa visoke rezulicije sa prikazom i prognozom kretanja zagađenja u realnom vremenu.\nDrugi korak bi bio instaliranje gradskih prečistača vazduha na glavnim tačkama zagađenja i formiranje linije prečistača kojima se grad odvaja od zagađivača zidom čistog vazduha. Nemačka firma Mann+Hummel ima u ponudi uređaj koji zauzima 1 kvadrat prostora, a prečišćava 350.000 m3 vazduha dnevno korišćenjem specijalne tehnologije filtriranja. Uređaj se instalira na deonicama sa gustim saobraćajem, u pešačkim zonama, školskim dvorištima, ispred bolnica…\nTreći korak bi se odnosio na pretvaranje postojećih dizel autobusa javnog prevoza u mobilne prečistače, tako što bi se na njih montirali mobilni prečistači kompanije Mann+Hummel, koji bi filtrirali vazduh duž autobuskih trasa, pretvarajući ih u “zelene“.\nČetvrti korak se fokusira na sprečavanje ekoloških incidenata i analiziranje saobraćaja. Nemačka firma Mobotix nudi inteligentne IP termalne kamere koje upozoravaju na mogućnost nastanka požara na deponijama, sprečavajući pojavu većeg požara i nastanak otrovnih gasova. Uparivanje ovih kamera sa senzorima zagađenja omogućava prikaz broja i vrste vozila na ulicama, čime se detektuje problem zagađenja nastalog od vozila i trošenjem asfaltne podloge.\nPeti korak u smanjenju zagađenosti vazduha u gradovima bio bi praćenje rezultata sprovedenih mera, što bi se odnosilo na konstantan monitoring zagađenja u realnom vremenu i procenu korisnosti primenjenih mera, a što je osnova za dalje planiranje razvoja grada i kontrolu zagađivača.\nNemački sud zabranio Uberu rad u gradovima\nDizelaši odlaze iz nemačkih gradova\nBayer testira održiva rešenja za njive budućnosti\nSAP predstavio nova softverska rešenja\nNemačko-američka vakcina spremna za upotrebu\nOd MiG na 21/02/2021 / AKTUELNO / Ostavite komentar\nVolkswagen i Microsoft zajednički ka autonomnoj mobilnosti\nVrednost bitkoina pala za više od 6 posto


TURSKI VICEPREMIJER: Napadač iz ''Reine'' verovatno Ujgur (Video)\n- Turska je utrdila njegove moguće lokacije i veze - rekao je Kajnak u intervjuu za tursku televiziju\nTurski vicepremijer Vejsi Kajnak izjavio je danas da je napadač koji je tokom novogodišnje noći ubio 39 ljudi u istanbulskom noćnom klubu “Reina” verovatno Ujgur, pripadnik muslimanske manjine iz severozapadnog dela Kine.\n– Turska je utrdila njegove moguće lokacije i veze – rekao je Kajnak u intervjuu za tursku televiziju “A Haber”, prenosi Rojters.\nKajnak je naveo da ne isključuje mogućnost da je napadač pobegao u inostranstvo, ali je dodao da će operacije koje se vode na teritoriji Turske verovatnije doneti rezultate. Prema Kajnakovim rečima, napadač je delovao samostalno, ali je moguće da je imao pomoć.\nTurska policija je jutros na obodima Istanbula uhapsila nekoliko pripadnika lokalne zajednice Ujgura, muslimana koji žive u Kini, u novim racijama izvedenim u vezi sa napadom na novogodišnju noć u noćnom klubu “Reina”.\nAP prenosi informacije turske državne agencije Anadolija koja je objavila da je policija delovala na osnovu dojava, kao i da su uhapšeni osumnjičeni za “pomaganje i podršku” napadaču iz “Reine”.\nJuče je u Turskoj uhapšeno najmanje 39 osoba osumnjičenih za veze sa napadom za koji je odgovornost preuzela Islamska država. Turske vlasti su navele da su identifikovale napadača, koji je navodno nakon masakra pobegao taksijem, ali nisu objavile njegovo ime.


RIK: Objavljeni konačni rezultati parlamentarnih izbora\nRok za konstituisanje parlamenta je 30 dana\nRepublička izborna komisija (RIK) proglasila je konačne rezultate vanrednih parlamentarnih izbora, prema kojima je lista okupljena oko SNS osvojila najviše - 1.823.147 (48,25 odsto) glasova, odnosno 131 mandat.\nU novi saziv republičkog parlamenta ušlo je još 11 lista. Prema izveštaju o ukupnim rezultatima izbora, lista SPS-JS osvojila je 413.770 glasova (10,95 odsto) i 29 mandata, SRS 306.052 (8,10 odsto) i 22 mandata, a lista "Dosta je bilo" 227.626 (6,02 odsto), odnosno 16 mandata. Toliko mandata imaće i DS, koja je osvojila 227.589 glasova (6,02 odsto), dok će koalicija Dveri-DS S, koja je osvojila 190.530 glasova (5,04 odsto), imati 13 mandata, što je slučaj i sa koalicijom LDP-LSV-SDS, koja je osvojila 189.564 glasova (5,02 odsto).\nU parlament je ušla i SVM, koja je osvojila 56.620 glasova (1,50 odsto) i četiri mandata, lista Muamera Zukorlića, koja je osvojila 32.526 glasova (0,86 odsto) i dva mandata, SDA Sandžaka, koja je osvojila 30.092 glasova (0,80 odsto) i dva mandata. Po jedan mandat imaće Zelena stranka, koju je podržalo 23.890 građana (0,63 odsto), i Partija za demokratsko delovanje, za koju je glasalo 16.262 birača (0,43 odsto).


BEOGRADSKI IZBORI: Izborne liste predali radikali i koalicija SPS i JS - Informer\nBEOGRADSKI IZBORI: Izborne liste predali radikali i koalicija SPS i JS\nSocijalistička partija Srbije i Jedinstvena Srbija, predale su Gradskoj izbornoj komisiji svoju izbornu listu za predstojeće izbore u gradu Beogradu\nLista nosi naziv "Koalicija Ivica Dačić, Socijalistička partija Srbije (SPS) - Dragan Marković Palma, Jedinstvena Srbija (JS)", a prvi na listi je potpredsednik SPS Aleksandar Antić.\nU utorak uveče je predato oko 5 000 potpisa podrške za svih 110 kandidata za odbornike koliko inače broji gradska skupština. Prvi na listi i kandidat za gradonačelnika Aleksandar Antić zahvalio je na podršci koju je dobio i naveo da su za samo nekoliko sati sakupili više od 4.000 potpisa podrške listi koju su večeras predali.\nKako je rekao, to mu je i velika čast i obaveza i zahvalio je na ukazanom poverenju i dvema strankama i njihovim liderima.\nAntić je rekao da je tim sa kojim nastupaju izuzetan, da je u njemu deset profesora unievrziteta, ličnosti iz sveta sporta, kulture, javnih radnika, te da su zastupljeni studenti, privrednici, radnici, penzioneri...\nKako je rekao, ima i onih koji nisu članovi ni SPS ni JS i do sada nisu bili ni na čijim listama, zahvalio im što su se pridružili ovoj listi, i koji smatraju da je to tim koji može da napravi nešto novo za Beograd.\nAntić je naveo da su tu i oni koji su do sada uspešno radili u Beogradu, a pre svih predsednik Skupštine grada Nikola Nikodijević, koji je sastavni deo svih rezultata koje je gradska vlast nesumnjivo napravila.\nOn je rekao da se na listi nalaze Predrag Marković, Toma Fila, Mirjana Šarcević, Aleksandra Karakašević, Jelica Sretenović, Vladimir Ðukić, Dragi Lukić...\nI SRS predala listu odbornika za Beograd\nPredstavnici Gradskog odbora Srpske radikalne stranke predali su u utorak uveče odborničku listu "Dr Vojislav Šešelj - Srpska radikalna stranka" sa potpisma podrške za predstojeće izbore u Beogradu.\nPrvi na listi je predsednik stranke Vojislav Šešelj, a kandidat za gradonačelnika je predsednik beogradskog odbora radikala, narodni poslanik Miljan Damjanović.\nSvi kandidati za odbornike Skupštine grada ispred Srpske radikalne stranke su članovi stranke, saopštila je Informativna služba SRS.\nSRS najavljuje da od danas počinje kampanju u kojoj će predstaviti svoj izborni program građanima prestonice.\nPredsednica Skupštine Srbvije raspisala je juče izbore za Skupštinu grada Beograda za 4. mart.\nGradska izborna komisija proglasila je danas jednoglasno izbornu listu broj jedan "Aleksandar Vučić - Zato što volimo Beograd" a potpisi podrške za tu listu predati su sinoć pre ponoći.\nSPS JS beogradski izbori lista GIK\n16:48 Politika 11\nDAČIĆ NA PREDSEDNIŠTVU SPS: Od novog DOS ništa dobro za Srbiju!\n22:36 Politika 2\nĐUKIĆ-DEJANOVIĆ: Uskoro ćemo razgovarati sa PUPS o koaliciji!


Za sistem vodosnabdijevanja oko 14 miliona - INFRASTRUKTURA\nHomeSAOBRAĆAJ - IZVOĐENJEZa sistem vodosnabdijevanja oko 14 miliona\nmaj. 11, 2019 at 8:50 am\nZa sistem vodosnabdijevanja oko 14 miliona\nVlada je na utvrdila dokument koji se odnosi na izgradnju sistema za vodosnabdijevanje na dionici autoputa Smokovac – Mateševo, što će koštati oko 14 miliona eura.\nVlada je ovlastila Osmana Nurkovića, ministra saobraćaja i pomorstva, da, u ime Vlade, sa kompanijom CRBC, izvođačem radova, potpiše Prilog 4 Ugovora.\n“Dokumentom je utvrđeno da će vrijednost naknadnih radova na projektu vodosnabdijevanja iznositi 14.203.431 eura (bez PDV-a), kao i da se taj iznos smatra dijelom Okvirne sume definisane Ugovorom, koja iznosi 10 odsto ugovorene cijene iz osnovnog Ugovora o projektovanju i izgradnji. Takođe, konstatovano je da vremenski uticaj ovih radova nema direktne implikacije na novi rok za završetak ukupnih radova, koji ostaje nepromijenjen – do 30. septembra 2020.”, saopšteno je iz Vlade.\nVlada je donijela i Uredbu o dopuni uredbe o povjeravanju dijela poslova Ministarstva održivog razvoja i turizma jedinicama lokalne samoprave.\n„Dopunom je utvrđeno da se poslovi državne uprave iz nadležnosti Ministarstva, koji se odnose na izdavanje urbanističko – tehničkih uslova za izradu tehničke dokumentacije, povjeravaju opštinama Budva i Tuzi“, kaže se u saopštenju.\nDodaje se da će primjena tog propisa omogućiti investitorima da ostvare prava za izdavanje potrebne dokumentacije na nivou lokalnih samouprava.\nVlada je usvojila i Informaciju o refinansiranju i reprogramiranju kreditnih obaveza Opštine Plav i prihvatila Aneks Ugovora o cesiji.\nNavodi se da je prilikom predstavljanja Informacije navedeno je da se predlaže smanjenje kamatne stope i prolongiranje roka otplate kredita sa dvije na četiri godine, čime bi se smanjilo mjesečno opterećenje budžeta Opštine.\n„Imajući u vidu da ovo ne predstavlja novo zaduženje, već samo smanjenje mjesečnih opterećenja po osnovu kreditnih obaveza, Vlada je dala saglasnost na refinansiranje i reprogramiranje kreditnih obaveza Opštine Plav“, kaže se u saopštenju.\nGradnja dijela autoputa prema Crnoj Gori počinje 17. maja


Vesti iz BCBP, Zarobljena država ugrožava bezbednost građana\nVaša lokacija / Beogradski centar za bezbednosnu politiku / Aktivnosti / Vesti iz BCBP / Zarobljena država ugrožava bezbednost građana /\nZarobljena država ugrožava bezbednost građana\nDatum: 29. jun 2018.\nU Srbiji postoji jaz između zakona i prakse, nekontrolisana vlast nastoji da umanji prava građana, a pažnja javnosti se odvlači nevažnim temama. Način za usporavanje procesa zarobljavanja države je jačanje institucija i povezivanje struke, istaknuto je na skupu koji je Beogradski centar za bezbednosnu politiku (BCBP) organizovao 29. juna 2018. godine u Beogradu.\nZarobljena država kao pojam je sve češće predmet analiza u Srbiji i susednim zemljama, a u najnovijoj strategiji Evropske komisije za Zapadni Balkan se spominje da u regionu postoje elementi zarobljene države, istakla je glavna urednica portala Peščanik i moderatorka panela Svetlana Lukić, i dodala da se pod tim pojmom podrazumeva forma sistemske političke korupcije.\nPredsednik Upravnog odbora BCBP Miroslav Hadžić je istakao da je zarobljena država „nekontrolisana, potencijalno neodgovorna vlast koja služi samo svojoj svrsi.“ Govoreći o zarobljenoj državi iz bezbednosnog aspekta, Hadžić je kazao da ima smisla otvoriti debatu o tome da li je postojao period kada Srbija nije bila zarobljena država.\nHadžić je ocenio da nisu postojale bilo kakve zamisli o reformama sistema u sektoru bezbednosti, već da se samo radilo o reorganizaciji bez bilo kakvih novina zbog čega trpimo posledice. Dodao je da smo svedoci ponovne politizacije i ideologizacije vojske, policije i bezbednosnih službi i ukidanja profesionalne autonomije.\n„Jedan od elemenata zarobljene države je tajnost, odnosno netransparentnost i skrivanje. Zakoni i promene u zakonima donose se bez javne rasprave. Tim zakonima se hoće povećati diskreciona moć ministara, odnosno civilnih nalogodavaca u državnim aparatima,“ naglasio je predsednik Upravnog odbora BCBP.\n„U ovakvoj situaciji, vi stalno morate emitovati atmosferu straha, pošto u uslovima straha zarobljenost države činite nevidljivom“, naglasio je Hadžić i dodao da je krajnja posledica zarobljene države „ukinuta bezbednost građana“.\nZajedničkom borbom i strukom protiv zarobljavanja države\nSudija Apelacionog suda i predsednica Društva sudija Srbije Dragana Boljević analizirala je posledice zarobljavanja države u oblasti pravosuđa.\n„Prvi kanal rušenja institucija je zakonodavni okvir koji to omogućava, nakon čega sledi pravljenje haosa učestalim menjanjem zakonskih uslova i to što država sama svoje zakonske obaveze ne poštuje.Aktuelni vlastodršci smatraju da su pobedom na izborima dobili legitimitet da sve kontrolišu. Dolazi do otvorenog nepoštovanja temeljnog ustavnog načela podele vlasti“ ocenila je Boljević.\nBoljević je rekla da je od poslednjeg mišljenja Venecijanske komisije očekivala da će se „trgovati vladavinom prava“ zarad dnevnopolitičkih interesa. Međutim, Komisija je prepoznala da je proces bio narušen „atmosferom ogorčenosti i ozlojeđenosti“ i pozvala vlasti da ne štede napore da naprave konstruktivnu debatu, ocenila je Boljević i dodala da je nacrt mišljenja Venecijanske komisije bio još direktniji i još eksplicitnije kritički.\nBoljević je ukazala i na nove predloge ustavnih izmena koji prete da učine Visoki savet sudstva disfunkcionalnim, čime bi, ocenila je ona, u Ustav bila uključena institucija koja ne funkcioniše.\n„Proces odbrane aktuelnog Ustava od predloženih amandmana ujedinio je celokupnu pravnu struku i deo civilnog sektora koje se bavi zaštitom vladavine prava, što je pozitivna strana. Struci treba pomoć, jer samo struka i jačanje institucija mogu društvu da donesu korist“, zaključila je Boljević.\nVladavina prava je obaveza svake vlasti a ne stvar političke volje\nPoverenik za informacije od javnog značaja i zaštitu podataka o ličnosti Rodoljub Šabić ocenio je da je u Srbiji evidentan sve veći raskorak izmedju normativnog i stvarnog stanja poštovanja zakona i da je "urušavanje institucija put bez povratka".\n„Ovde se dosta govori o političkoj volji da se primeni neki zakon. To je besmisleno. O političkoj volji može da se govori pre usvajanja nekog zakona. Jednom kada stupe na snagu, zakoni se moraju poštovati. Ovde postoji politička volja da se ne poštuju zakoni,“ istakao je Šabić.\nPoverenik je upozorio da, iako Srbija ima jedan od najbolje ocenjenih zakona o slobodnom pristupu informacijama od javnog značaja, odjednom se menja taj zakon i to u većoj meri nego što novine u praksi to zahtevaju. On je ocenio da je dat niz loših predloga, poput izuzimanja državnih društva kapitala iz zakona, kao rezulzat neadekvatne analize tokom koje nisu konsultovane relevantne institucije. Tako se, na primer, u jeku borbe protiv organizovanog kriminala i korupcije iz zakona izuzimaju državna društva kapitala.\n„Sprema se i novi Zakon o tajnosti podataka. Ranije sam bio kritičan prema njemu, naročito u vezi sa odredbama o nadzoru nad poštovanjem zakona, i zahtevao da se predvide sankcije ukoliko se ne izvrši redovno preispitivanje klasifikacije podataka. U zakonu piše da se izveštaj o sprovođenju zakona podnosi Narodnoj skupštini, a niko ga nikad nije video. Na osnovu čega se onda donosi novi zakon?“ upitao je Šabić.\nPoverenik je istakao da se na intervencije koje spadaju u njegovu nadležnost reaguje žestokim napadom, a da se njegovo pozivanje na odgovornost državnih organa naziva se politikanstvom.\nBesmislene teme kao skretanje pažnje\nNadovezujući se na temu poštovanja postojećih zakona, novinarka Tamara Skroza je rekla da Srbija ima dobro ocenjene medijske zakone koji najznačajnije medijske institucije ignorišu.\n„Regulatorno telo za elektronske medije (REM) je zadužen da nadgleda sprovođenje zakona, ali članovi ovog tela otvoreno odbijaju da to čine. Novinarske organizacije i aktiviste spoljni akteri guraju u dijalog s vlastima, da bi se došlo do kompromisa. To ne može da se čini tako što bi se kršio Ustav i dok novinari trpe otvoren pritisak. U tom kontekstu, mi već godinu dana pričamo o usvajanju medijske strategije, kako bi vlast prikazala da nešto radi“ kazala je Skroza.\nSkroza je navela da se javnosti stalno plasiraju neke nove teme kojima bi medijska zajednica trebalo da se bavi, a kao primer je navela najavljeno formiranje državne "Grupe za borbu protiv lažnih vesti", koje je okarakterisala kao "bizarno", jer, kako je ocenila, "vlast živi na lažnim vestima i manipulaciji statistikom".\n„Mi se već danima bavimo temom koja ne postoji, ali koja je potencijalno opasna. Ako se takvo telo oformi, radiće kao inkvizicija za medije. A to je samo plasman nove temekako se ne bi bavili suštinom, a to je kako da nezavisno novinarstvo opstane u Srbiji", zaključila je Skroza.\nCilj događaja koji je BCBP organizovao u Kući ljudskih prava i demokratije bio je ukazivanje na trendove zloupotrebe i urušavanja institucija zarad jačanja nekontrolisane političke moći i iznošenje preporuka kako bi se taj proces zaustavio.\nPovezane teme:Rastrašivanje, zarobljena država, ustavna reforma, sistem bezbednosti, Miroslav Hadžić\nU Srbiji postoji jaz između zakona i prakse, nekontrolisana vlast umanjuje prava građana, a pažnja javnosti se odvlači nevažnim temama. Način za usporavanje procesa zarobljavanja države je jačanje institucija i povezivanje struke, istaknuto ...


Budva dobila novu vlast: Radović poručio da će odgovarati svi koji su izazivali haos - 17.09.2020, Sputnik Srbija\nBudva dobila novu vlast: Radović poručio da će odgovarati svi koji su izazivali haos\nKrsto Radović iz Demokratske Crne Gore ponovo je izabran za predsednika Skupštine opštine Budva, dok je DPS Mila Đukanovića ponovo u opoziciji. 17.09.2020, Sputnik Srbija\n13:43 17.09.2020 (Osveženo: 03:59 26.08.2021)\n© Foto : Youtube/Todovid/PrintscreenKrsto Radović, predsednik opštine Budva\n© Foto : Youtube/Todovid/Printscreen\nKrsto Radović iz Demokratske Crne Gore ponovo je izabran za predsednika Skupštine opštine Budva, dok je DPS Mila Đukanovića ponovo u opoziciji.\nIzbor Radovića podržalo je 18 odbornika, dok su tri bila uzdržana, prenela je TVCG.\nNa sednici Skupštine opštine Budva prethodno je konstituisan opštinski parlament i verifikovana su 33 mandata.\nPrema rezultatima Opštinske izborne komisije, nakon lokalnih izbora održanih 30. avgusta, koalicija „Za budućnost Budve“ ima 14 odbornika, Demokrate šest, dok URA ima jedan odbornički mandat.\nKoalicija oko Demokratske partije socijalista ima 11 odborničkih mandata, a Socijaldemokratska partija jedan, objavljeno je na portalu.\nPosle konstituisanja skupštine usledila je pauza, posle koje sednici nisu prisustvovali odbornici sa lista DPS i SD, prenele su „Vijesti“.\nRadović je kazao i da će „svi oni koji su odgovorni za haos u kome se našla Budva u prethodna tri meseca, nasilnim preotimanjem vlasti, uz kupovinu odbornika, odgovarati pred oslobođenim institucijama“.


Rođen je književnik, filmski i TV scenarista Arsen Diklić - Fondacija Srpski legat\n14 nov 2017 MK\nNa današnji dan, 14. novembra 1922. godine u Starom Selu u Lici je rođen književnik, filmski i TV scenarista Arsen Diklić.\nNakon osnovne škole i niže gimnazije koje je završio u Otočcu, višerazrednu gimnaziju je učio u više gradova i maturirao u Sarajevu, da bi potom u Beogradu studirao istoriju umetnosti. Nakon Drugog svetskog rata i učestvovanja u NOB-u, postao je izuzetno kulturno aktivan, te je uređivao časopis Pionir, bio urednik dečije strane u Borbi i jedan od pokretača i urednika lista Zmaj.\nPisao je pesme, pripovetke i romane za decu, kao i scenarije za filmove, TV serije i TV dramu, a među njegova najpoznatija dela spadaju: Salaš u Malom Ritu, Ne okreći se sine, Plava ajkula, Plavi kit, Marš na Drinu, Užička republika i druga.\nDobitnik je i mnogih nagrada i priznanja, od kojih su Nagrada Vlade Srbije za dečiju književnost, Oktobarska nagrada i Zlatna pulska arena za scenario samo neke od njih.\nArsen Diklić, jedan od najznačajnijih naših pisaca za decu i omladinu, preminuo je 4. jula 1995. godine u Beogradu.\nizmeđu 1751. i 1770. godine rođen je vođa Prvog srpskog ustanka Karađorđe Petrović;\n1814. godine rođen je istoričar i filolog Janko Šafarik;\n2009. godine umro je istoričar i akademik Sima Ćirković.


Kristijano Ronaldo postiže pobedonosni gol za Portugal protiv Maroka u Moskvi (Foto. AP/Francisco Seco)\nFudbaleri Portugala ostvarili su prvu pobedu na Svetskom kupu u Rusiji, pošto su u prvoj utakmici drugog kola grupe "B" pobedili Maroko - 1:0 (1:0) i tako se veoma približili plasmanu u drugu fazu takmičenja. Maroko je s druge strane ostao bez šansi da prođe grupu, s obzirom da je i u prvoj utakmici izgubio od Irana, identičnim rezultatom.\nJedini strelac bio je Kristijano Ronaldo u 4. minutu, što je njegov četvrti gol na Mundijalu i ukupno 85. u dresu nacionalnog tima, čime je postao najbolji strelac u istroriji reprezentativnog fudbala prestigavši legendarnog mađarskog reprezentativca Ferenca Puškaša.\nU grupi "A" Urugvaj je ostvario još jednu minimalnu pobedu - 1:0 (1:0) protiv Saudijske Arabije i tako osigurao plasman u drugu fazu takmičenja. Jedini strelac bio je Luis Suares u 23. minutu. U grupi "A" Rusija i Urugvaj su sa po dve pobede obezbedili plasman u drugu rundu, i njihov međusobni duel u poslednjem kolu trebalo bi da odluči o prvom mestu u grupi.\nU poslednjoj utakmici dana, Španija je golom Dijega Koste u 54. minutu stigla do važne pobede nad Iranom. Posle dva kola u grupi "B", Španija i Portugal imaju po 4 boda, Iran 3, a Maroko je bez bodova i šanse za plasman dalje.


Menart: Moramo da razmišljamo svojom glavom\nIzvor: Radio Televizija Vojvodine, 22.Jul.2019, 14:48\nAko budemo samo slepo slušali zapadnjački populizam, onda nemamo perspektivu, umesto toga moramo da razmišljamo svojom glavom, kaže slovenačka rediteljka Urša Menart (34), čiji je debitantski dugometražni igrani film "Neću da budem luzerka" prikazan u Glavnom programu 26. Festivala evropskog filma Palić.\nU središtu priče je tridesetogodišnja Špela koja je diplomirala istoriju umetnosti i nikada nije uspela da pronađe stabilan posao, već zarađuje povremenim poslovima >> Pročitaj celu vest na sajtu Radio Televizija Vojvodine << i za razliku od većine svojih prijateljica koje su se odselile u inostranstvu bez plana da se vrate, ona insistira da ostane u Ljubljani.\nMenart kaže da je to delom njena autobiografska priča, ali i priča njene sestre, njenih drugarica i da se, dok je pisala scenario, osetila kao da je jedina ostala u Ljubljani i da možda upravo i treba da ostane da ispriča priču koju ne bi mogla da ispriča u Berlinu ili Kanadi.\nKaže i da film prikazuje drugačiji stav od ostalih slovenačkih filmova zbog čega je i privukao pažnju i kritike i publike.\n"Mislim da je to univerzalna priča čitave istočne Evrope. U Sloveniji nije bila toliko loša situacija pre 15 godina, ali se to promenilo sa ekonomskom krizom i mlađa generacija nema posla i oseća da nema budućnosti", rekla je Menart Tanjugu.\nKaže da je njena generacija film doživela kao komediju, a generacija njenih roditelja kao tragediju.\n"Osamdesetih i devedesetih bila je optimistička atmosfera u Sloveniji, generacija mojih roditelja je verovala da će nama biti mnogo lakše nego što je bilo njima i pošto se to nije dogodilo, osećaju kao da su nas pogrešno vaspitali. To je za njih udarac, a za nas nije toliko tragično jer mi to živimo i možda nam je i lakše kada vidimo sebe u bioskopu i vidimo da nismo usamljeni u svemu tome", primetila je Menart.\nSmatra da njena generacija nema više nekih ozbiljnih očekivanja.\n"Neke sitnice mi primamo kao nešto veliko. Dobiti stan, posao za nas je kao da smo dobili na lutriji, a za naše stare je to bilo normalno. Očekivanja su mnogo drugačija nego što su bila pre 30 godina", zapaža Menart.\nStarije najviše šokira, primećuje, to što škola više nije alfa i omega dobrog života u ovom regionu.\n"Škola je garancija dobrog života samo ako pobegneš negde. To možda ljude i najviše šokira, što nisu verovali svojoj deci kada smo im rekli dva-tri puta pa kada vide na filmu, bude im jasnije da je zaista tako", rekla je Menart.\n"Trava je uvek zelenija s druge strane", podseća Menart, ali i dodaje da ni u inostranstvu nije perfektno.\n"Ni tamo život nije puno lakši, ali možda postoji više perspektive. Možda ću raditi puno i teško nekoliko godina, ali imam perspektivu da ću za 10 godina imati nešto. To je ono što je prihvatljivo i to je najveća razlika", rekla je rediteljka.\nNe želi, kaže, da nužno pošalje poruku mladima "ostanite" već više "razmišljajte svojom glavom".\n"Ne dozvoljavajte da vama rukovode očekivanja drugih, uzmite stvar u svoje ruke i to je ono što Špila na kraju radi", naglasila je Menart.\nSmatra da mlade generacije treba da promene način razmišljanja.\n"Ako budemo samo slepo slušali šta nam kažu zapadne zemlje ili jake zemlje istoka, ili slušali zapadnjački populizam, onda nemamo perspektivu. Kao što kaže Špela u filmu i ja mislim da ima još puno potencijala, samo bi trebalo da promenimo perspektivu i da se trudimo da razmišljamo svojom glavom i da preuzmemo odgovornost, izgradimo svoju viziju", istakla je Menart.\nSa Damjanom Kozole i Ognjenom Sviličićem je napisala scenario za film "Polusestra" koji je nedavno imao premijeru u Karlovim Varima, a upravo na Paliću piše scenario za film koji će režirati.\n"Želim što pre da napravim drugi film, jer malo osećam pritisak. Ne želim zaspati na ovome što sam napravila, tako da se nadam da za nekoliko godina na Paliću prikazati svoj drugi film", rekla je Menart i dodala da se ponovo bavi pričom o prijateljstvu, identitetu, migracijama i savremenim oblicima komunikacije.\n"Pokušavam da nešto iskreno napišem", objasnila je Menart.


I u Novoj Varoši ukinuta vanredna situacija - PPmedia\nPosted on\t25 септембра, 2020 1:11 pm by adminpp033\nOdluku je danas doneo predsednik opštine Nova Varoš Radosav Vasiljević, na predlog Opštinskog štaba za vanredne situacije. Inače, vanredna sitaucija uvedena je 7. jula zbog nepovoljnih epidemioloških prilika, ali se u međuvremenu stanje značajno popravilo.\n-Epidemiološka situacija je trenutno neuporedivo stabilnija u odnosu na neki raniji period, zbog čega su se stekli svi uslovi za ukidanje vanredne situacije. U poslednjih mesec i po dana u našoj opštini su registrovana svega dva slučaja zaraze i trenutno niko od naših sugrađana nema na lečenju. Broj pacijenata sa sumnjom na koronu koji se javljaju u Dom zdravlja danima je jednocifren, a reč je u uglavnom o pacijentima sa lakšom kliničkom slikom i kontrolnim pregledima– rekao je danas direktor Doma zdravlja dr Branko Popović na sednici Štaba za vanredne situacije .\nInače, prisustvo virusa COVID-19 do sada je u Novoj Varoši potvrđeno kod ukupno 167 osoba. Letos je u špicu epidemije u dve kovid ambulante Doma zdravlja obavljano i po 90 pregleda dnevno, a na dnevnom nivou registrovano i do 20 novoobolelih.\nOdluku da ukinu vanrednu situaciju u poslednjih nekoliko dana donele sve opštine u Zlatiborskom okrugu osim Sjenice.\nОзнаке: Nova Varoš, vanredna situacija


UNIFEM: Izuzetno teško ostvarivanje ženskih prava u BiH, spolna diskriminacija široko rasprostranjena - Klix.ba\nUNIFEM: Izuzetno teško ostvarivanje ženskih prava u BiH, spolna diskriminacija široko rasprostranjena\n6.3.2008. u 14:30\nU okviru Sedmice ravnopravnosti spolova/Gender Week, danas je u Sarajevu prezentiran izvještaj o projektu praćenja implementacije Rezolucije Ujedinjenih nacija 1325 - Žene, mir i sigurnost (UNSCR 1325).\nProjekt monitoringa za 2007. godinu, kojeg zajedno s partnerima i u saradnji sa UNIFEM-om, provodi organizacija „Žene ženama“ bavi se ocjenom provedbe Rezolucije 1325 u BiH kako bi se osiguralo uspješno zagovaranje za ovu rezoluciju na nivou države.\nČetiri ključne oblasti odgovornosti definirane Rezolucijom UN-a 1325 čine temelj strukture izvještaja i rasprave o zaključcima: uključenost žena na svim nivoima odlučivanja, aspekt ravnopravnosti spolova u obuci policijskog i vojnog osoblja, zaštita i poštivanje ljudskih prava žena i ženske djece te uključivanje principa ravnopravnosti spolova u izvještaje UN-a.\nKako se navodi u Izvještaju, generalni zaključak nakon ovog monitoringa je da vladine institucije, međunarodne organizacije, te misije UN-a u BiH, još uvijek ne poklanjaju dovoljno pažnje Rezoluciji UNSCR 1325, te otuda u njihovim strukturama izostaje aspekt ravnopravnosti spolova.\nVlasti u BiH su usvojile mnoge institucionalne mehanizme za integriranje principa ravnopravnosti spolova, međutim, premda su Rezolucija UNSCR 1325 i odgovarajući međunarodni principi u oblasti ljudskih prava razvili svijest o mogućnosti značajnih promjena u životima žena, većina ovih institucionalnih mehanizama se nedovoljno ili nekonzistentno provodi na svim nivoima vlasti.\nU izvještaju se navodi da je u 2007. godini, ostvarivanje ženskih prava u BiH i dalje izuzetno teško, posebno u ruralnim zajednicama. Većina građana nije upoznata sa definicijom ili sa obimom ljudskih prava, a diskriminacija na osnovu spola je široko rasprostranjena na svim nivoima i u svim segmentima društva u BiH. Kombinacija patrijarhalne tradicije, socijalnog i ekonomskog siromaštva, ratnih trauma i nacionalističke politike predstavlja prepreku mnogim ženama i omladini u uživanju čak i osnovnih ljudskih prava, navodi se između ostalog u zaključcima ovog izjveštaja.\nDirektorica Agencije za ravnopravnost spolova BiH Samra Filipović-Hadžiabdić je kazala da je neophodno da BiH, kao članica UN-a, implementira ovu rezoluciju.\n„Kod nas nije problem samo normative i zakona i donošenja novih zakona, nego primjene već postojećih“, kazala je ona napominjući i to da u BiH nema dovoljno žena na mjestima gdje se odlučuje te da žene ne učestvuju u svim reformama, od policije, ustavnim i ostalim reformama koje se provode u BiH.\nZastupnica u državnom parlamentu Mirjana Malić je, govoreći o implementaciji ove rezulicije u BiH, istaknula da i ono što se implementira je formalno, a nije ni na kakav način s pravom namjerom da se stanje popravi.\n„Na žalost, pred nama je težak i dug put i svi skupa moramo da budemo puno energičniji da bi stanje u zemlji popravili“, kazala je Malić.\nTajlandska policija uhapsila vodećeg svjetskog trgovca ilegalnim oružjem\n06.03.2008. u 14:32\nU RS-u provjera imovine stečene od 1997. godine u iznosu većem od pola miliona KM\n06.03.2008. u 14:25


A-havarije: Kad ljudi počinju "da svetle" | SerbianForum\nA-havarije: Kad ljudi počinju "da svetle"\nHronologija najvećih nuklearnih havarija u svetu od 1986. godine\nJučerašnja eksplozija u nuklearnoj elektrani Fukušima, u Japanu, do koje je došlo posle razornog zemljotresa u kojem je poginulo ili nestalo oko 1.700 ljudi, jedna je od više sličnih havarija u svetu na nuklearnim elektranama u poslednjih 25 godina.\nToj havariji prethodila je sredinom 2008. godine havarija na najvećoj nuklearki na svetu, u blizini Avinjona, na jugu Francuske. Oko 100 zaposlenih bilo je, čak u četiri navrata, izloženo radioaktivnim česticama. Objavljen je podatak da je oko 100 osoba lakše ozračeno.\nNovembra 2007. došlo je do havarije na reaktoru nuklearne elektrane Kozloduj, kada je primećeno da je iz jedne cevi izlazila para. Pukotine u reaktoru zabeležene su i oktobra 2010. godina.\nU novembru 2006. transformator švedske nuklearne centrale zapalio se, zbog čega je rad reaktora zaustavljen, a u tom incidentu nije bilo ljudskih žrtava.\nGodine 1993. para visokog pritiska je ubila jednog i povredila još dva radnika u NE Fukušima (Japan).\nIste godine zabeleženo je curenje u NE Kozlodoj, Bugarska, kada je i ispuštena radioaktivna para u atmosferu, a posledice i žrtve su i dalje nepoznate.\nGodinu dana ranije, 1992, došlo je do curenja reaktora i gašenja u NE Darlington (Kanada), a posledice i žrtve su nepoznate.\nGodinu dana ranije, 1990. godine, ozračeno je osam zaposlenih u kanadskoj nuklearnoj elektrani Poan Lepro (Point Lepreau).\nDva radnika ozračena su tokom punjenja nuklearne centrale Blaje (Blayais), Francuska.\nOtkazala je pumpa tokom gašenja u francuskoj NE Gravelin (Gravelines), a posledice i žrtve do danas su nepoznate. Iste godine je došlo do nestanka struje i više kvarova u NE Dresden, u SAD, a i tu su posledice i žrtve nepoznate.\nKrajem aprila i i početkom marta 1986. u Černobilju, u bivšoj sovjetskoj Ukrajini, desila se najveća nuklearna katastrofa u istoriji.\nPrema podacima britanskih naučnika, neposredno poslije te katastrofe je umrlo između 30.000 i 60.000 ljudi, a ne zna se tačan broj obolelih, koji bi mogao da do danas iznosi i do milion.\nU toj NE izbio je požar na električim kablovima i 1990, kada je došlo do gubitka kontrole u preostala dva reaktora, a posledice i žrtve su ostale nepoznati.


Politička previranja u Egiptu\nEgipatski predsednik sastao se sa Vrhovnim pravosudnim savetom, da bi smirio situaciju posle objavljivanja dekreta kojim je dao sebi gotovo neograničena prava\nSukobi egipatskih demonstranata sa policijom na trgu Tahrir u KairuxSukobi egipatskih demonstranata sa policijom na trgu Tahrir u Kairu\nDekret je izazvao proteste opozicionih aktivista koji su se već četiri dana okupljaju na Trgu Tahrir tražeći da Morsi povuče dekret. Predsednikove pristalice i protivnici su za sutra zakazali suparničke masovne mitinge u Kairu, posle četvorodnevnih demonstracija i sukoba sa policijom.\nPredsednik je prethodno objasnio da je njegov dekret "privremen" i da će ostati na snazi do izbora novog parlamenta na osnovu novog Ustava. Pre današnjeg sastanka, egipatski ministar pravosuđa je izjavio da veruje da će Morsi da se saglasi sa najvišim pravosudnim vlastima u zemlji i ograniči svoja ovlašćenja. Međutim, njegovi argumenti nisu smirili proteste opozicije, koja tvrdi da je Morsi zgrabio vlast. Vael Halil je opozicioni aktivista.\n“Presedan koji je učinio, proglašavajući svoje odluke neopozivim, čak i za samo nekoliko meseci, iritantan je i zabrinjava. Tako nešto se ne očekuje od izabranog predsednika,” kaže Halil.\nMorsi tvrdi da je neophodno da se iz pravosuđa ukloni ukloni stara garda radi očuvanja novog ustava i novoizabranog parlamenta. Ali u javnosti ne jenjava težnja ka uspostavljanju podeljene umesto apsolutne vlasti, što je bilo i glavni pokretač prošlogodišnje narodne revolucije u Egiptu. Protivnici predsednika Morsija se nadaju da će moć narodnog protesta zaustaviti predsednikov pokušaj da postane, kako to neki nazivaju, “novi faraon.”\n“Mislim da je to preterivanje, ne zato što znam kakve su mu namere, koje me u stvari ne zanimaju, već zato što mislim da on ne može da postane novi faraon, a dokaz tome su događaji u proteklih nekoliko dana,” kaže Halil.\nProtesti su iznova aktivirali podeljenu opoziciju. Politički analitičar Mustafa el-Labad ističe da na sutrašnje proteste pozivaju svi redom, od nacionalista do levičara.\n“Sve neislamske snage će biti pristine, mislim da to nije baš najbolji reuzultat za Morsija,” kaže el-Labad.\nVeć se osećaju ekonomske posledice najnovijih zbivanja. Egipatska berza beleži pad, uprkos novom povoljnom preliminarnom dogovoru sa Međunarodnim monetarnim fondom i međunarodnim pohvalama zbog uspešnog posredovanja Egipta u postizanju primirja u Gazi, prošle nedelje.\n“To su pogrešno protumačili kao ‘zeleno svetlo’ Zapada da mogu da čine šta god žele na unutrašnjem planu. Mislim da je to fatalna greška,” kaže el-Labad.\nPropust da se zaustavi slabljenje privrede zabrinjava, dodaje politički aktivista Halil:\n“Verujem da to doprinosi gnevu protiv predsednika, jer nije pokušao da to zaustavi. Da je, na primer, probao da uradi nešto za narod, da im popravi život, a da su ga sudije u tome sprečile, ništa se od ovog ne bi dogodilo,” smatra Halil.\nPredsednik Morsi sada pokušava da se nagodi sa pravosuđem, međutim, nije izvesno da će to zaustaviti najnoviju erupciju nezadovoljstva, koje već dve pune godine potresa Egipat.


Aktuelnosti / Slobodna zona Apatin na sastanku sa predstavnicima Finske u Somboru\nAmbasador Finske Nj.E. Perti Ikonen i ekonomski savetnik u Ambasadi Finske Igor Madžarević, boravili su u Somboru.\nSastanku je prisustvovala i Maja Kuridža, direktorka Slobodne zone Apatin, a u planu apatinske zone je proširenje i na lokaciju grada Sombora.\nSaradnja u oblasti kulture je već uspostavljena, očekujemo i uspostavljanje privredne saradnje i očekujemo rezultate od ovog susreta u Somboru, istakla je Golubović.\nNj.E. Ikonen je rekao, da s obzirom na činjenicu da tekstilna industrija postoji u Somboru ima prostora za saradnju u ovoj oblasti, kao i u oblasti proizvodnje obuće. Dodao je da u Srbiji posluje 10 finskih kompanija, među kojima i kompanija „Lindstrom“ iz oblasti proizvodnje tekstila, a takođe naveo i dobar primer Slobodne zone Pirot, koja je najveći izvoznik gumenih čizama u Finsku.\nPrema istraživanjima, Finska je ocenjena kao najsrećnija zemlja, mereno osećajem kako građani doživljavaju svoju državu. Generalno, skandinavske zemlje važe za zemlje sa izuzetnim uslovima za život i zemlje koje odlikuje visok standard. S tim u vezi, u Beogradu je osnovana Nordijska poslovna alijansa, a koja ima za cilj da promoviše i osnaži mrežu i saradnju između Nordijskih zemalja i Srbije, da doprinese razvoju i pronađe partnere u Srbiji.\nSlobodna zona Apatin na sastanku sa predstavnicima Finske u Somboru - Galerija


Li: Srbija i Kina su prijatelji koji se oslanjaju i vjeruju jedni drugima\nKineski premijer Li Kećang izjavio je danas da su Srbija i Kina prijatelji koji se oslanjaju i vjeruju jedni drugima.\nTokom susreta sa premijerom Srbije Aleksandrom Vučićem u Pekingu, Li je rekao da Peking cijeni to što Srbija tako ozbiljno posmatra odnos sa Kinom.\n"Mnoge druge zemlje primjećuju da Srbija i Kina imaju specijalne veze i žele da dostignu taj nivo u svojim odnosima", rekao je Li.\nKineski premijer je istakao da su Kina i Srbije do sada imale uspjeha u svemu što su zajedno radile, te da je srpska strana veoma brzo napredovala u pripremnim radovima za brzu prugu od Beograda do Budimpešte.\n"Nadam se da će naša saradnja donijeti i ekonomsku dobit narodima naših država. Nadam se da možemo da proširimo oblasti saradnje", rekao je Li.\nOn je istakao da je moguće uspostavljanje direktne avio linije Peking-Beograd, jer je saradnja Srbije i Kine jača, tržišta su razvijenija i razmjena ljudi je veća, saopšteno je iz pres-službe premijera Srbije.\n"Taj let bi bio veoma koristan", rekao je Li i dodao da nakon pobjede Vučića na predsjedničkim izborima u Srbiji očekuje još intenzivniju saradnju dvije zemlje.\nVučić je rekao da je inicijativa "Jedan pojas, jedan put" u savremenom svijetu mjesto za rješavanje odnosa mira i budućnosti.\nOn je naglasio da ova inicijativa rješava probleme putne, željezničke i aerodromske infrastrukture, ali i da je put gdje različiti narodi i religije mogu da se razumiju i žive zajedno.\n"Srbija je sa velikom radošću prihvatila učešće u projektu `Jedan pojas, jedan put`. Mnogo smo uradili i veoma smo vam zahvalni za sve što ste učinili po pitanju Željezare Smederevo", rekao je Vučić.\nVučić je naglasio da su skoro svi projekti koje je Srbija potpisala u proteklih godinu dana potpisani sa kineskim kompanijama.\nPremijer Srbije je pozvao kineskog kolegu da u decembru, tokom boravka u Mađarskoj, dođe na granicu sa Srbijom i da sa mađarskim premijerom Viktorom Orbanom otvori radove na jednoj od ključnih putnih komunikacija - pruge Beograd-Budimpešta.\nOn je naglasio da je Srbija "čelični prijatelj" Kine i zamolio kineskog premijera za pomoć oko uspostavljanja direktne avio-linije iz Pekinga za Beograd i pomoć oko rada i funkcionisanja RTB Bor.\nVučić večeras završava posjetu Kini susretom sa predsjednikom Si Đinpingom.


Bačka Topola: Početak priprema ekipe TSC-a za novu sezonu\nOkupljanjem i prvim treningom fudbaleri TSC-a su započeli proces priprema za novu superligašku sezonu 2022/23 u kojoj imaju velike ambicije.\nFudbaleri fudbalskog kluba TSC iz Bačke Topole okupili su se na početku priprema za novu sezonu u Super ligi Srbije. Šef stručnog štaba TSC-a Žarko Lazetić je iskoristio priliku da najavi određene promene koje je klub planirao u narednom periodu:\n’’Imamo igrače kojima su ugovori istekli i koji su već napustili klub, kao što su Stoiljković, Dolmagić, Škuletić, Varga i Milićević. Neki mladi igrači, golman Bursać i Čarapić, vratili su se nakon pozajmice i oni će u narednoj sezoni biti sa nama. Naravno, imamo u planu da odlaske nadomestimo novim igračima za koje procenimo da će biti prava pojačanja, kako bismo upotpunili igrački kadar i dobro se pripremili za predstojeću sezonu i za sve što nas očekuje. Prošle godine smo imali dosta problema sa povredama i sa kartonima usled manjeg rostera. To nas je i koštalo, tako da ćemo sledeće sezone pokušati da oformimo tim od dvadeset igrača, kako bismo na svakoj poziciji imali po dvojicu koji mogu ravnopravno da konkurišu. To je neophodno, posebno zbog specifičnosti sezone i Svetskog prvenstva zbog koga će biti mnogo zgusnutih utakmica do 15. novembra. Očekuju nas kratke pripreme, a potom po dve utakmice nedeljno. Moramo brzo da reagujemo, pojačamo se i da osiguramo zdravu konkurenciju na svakoj poziciji.’’\nPočetak nove sezone u Super ligi Srbije zakazan je za 8. jul kada će biti odigrana prva runda takmičenja.


Međunarodno priznanje Andrei Vaci\nSUBOTICA: Subotičanka, zadužena u Gradskoj upravi za komunikaciju s javnošću Andrea Vaci dobila je prestižno međunarodno priznanje PRO PR Award, koje dodeljuje. Međunarodna organizacija PRO PR. Čestitajući svim dobitnicima priznanja koji su… »\nLuksuzni autobus za mali dug\nSOMBOR: Blokiravši ulaz u svoju garažu, radnici jednog od najvećih srpskih autoprevoznika, somborskog „Severtransa“, sprečili su sudskog izvršitelja da im na osnovu. duga zapleni jedan od najmodernijih visokopodnih autobusa koji imaju u svom… »\nPodela novih džakova prikupljanje PET ambalaže\nVRBAS: Prvu ovogodišnju akciju odnošenja PET ambalaže iz domaćinstava u Vrbasu, ekipe PJ „Čistoća“ obaviće u subotu. Akcija počinje u 7 časova ujutru, te se savetuju građani da. pripreme providnu plastiku, spakuju u vreće i ostave ispred… »